Bukedde Online - Abaali bamalaaya ne babuvaamu boogedde: 'Omusajja yantwala ewuwe n'andagira okunaaza omulambo'\n‘Nawasa ffembi tuli mbeerera naye ne tufuna...\nBalaajanidde Gav't ebataase ku kiddo ekimaamidde...\nBangi bwe balowooza ku basajja abagula bamalaaya balowooza nti babagula kwesanyusa naye okimanyi nti waliwo ababagula okubakolerako ebyawongo n’okubakozesa emirimu egy’entiisa bo ababaguze gye batasobola kukola? Baabano balojja eby’entiisa abasajja bye baabakozesa ebyabagoba mu bwamalaaya:\nOmusajja yankuba kalifoomu okudda engulu nga ndi mu kasenge omuli omulambo\nTeopista Nakiwu 27, anyumya nti: Nayingira obwamalaaya mu 2008, oluvannyuma lw’omusajja eyanfunyisa olubuto okunneegaana n’awaka ne bangoba.\nNagenda mu kibuga ne nnoonyereza ku bamalaaya we bakolera ne wooteeri gye batwala bakasitooma baabwe ne ntandikira awo.\nAbasajja abatugula bangi babeerako ebizibu byabwe bye baagala okutumalirako, abamu bajja balina endwadde enzibu ng’abakazi b’awaka bagaanye okwegatta nabo naayagala azimalire ku ffe abatunda akaboozi.\nBatukozesa ebikolobero bingi. Waliwo omusajja eyangula n’ansaba tugende twesanyusize ewuwe naye olwatuuka mu mmotoka ye n’ankuba kalifoomu.\nBwe nadda engulu yannyingiza mu kasenge akamu wakati mu kuntiisatiisa okungi nti nnina okugondera ebiragiro bye. Mu kasenge mwalimu omulambo gw’omukazi, nga baagukaza, yandagira ngunaaze bulungi, ngusanirire enviiri ate ngwambaze n’engoye.\nYansibiramu n’ahhamba nti bwe mba nkyayagala obulamu, nkole ky’ahhambye oba si ekyo nange nali waakufuuka ng’oyo ali mu kasenge (ng’ategeeza omulambo).\nNaguma ne nnaaza omulambo era ne ngukolako bulungi nga bwe yali ansabye, ne ngusiiga ebintu bye yali ampadde, olwamala yaddamu n’ankuba kalifoomu n’ansuula mu kifo okumpi ne we yanzigya.\nWaliwo omulala eyangulako mu kibuga emirundi egisukka mu esatu, naye olumu yajja n’ansaba tugende ewuwe nti gy’ayagala twesanyusize. Nakkiriza, ne tugenda, twasooka kunywa mwenge mu bbaala emu.\nBwe twatuuka mu mmotoka n’ankuba kalifoomu era awo we nakoma okutegeera, nagenda okudda engulu zaali ssaawa, nga mwenda ez’ekiro nga ndi mu malaalo mu kifo kye saategeera.\nAmalaalo gano gaali geetooloddwa ebitooke ebirimu omuddo n’akasiko ebbali. Ssente ze twali tukkaanyizzaako yaziteeka mu kasawo kange era nazisangawo nga nzize engulu.\nNadduka emisinde okuva mu malaalo okutuuka ku kkubo eddeneko ne nsanga bodaboda ne ngigamba entwale we nsobola okulinnyira emmotoka era olwatuuka ne nninnya ezinkomyawo e Kampala.\nNagenda okwekebera nga ndiko emisale ku mubiri, era oyo olwamaliriza emikolo gye teyaddamu kudda mu kifo we nali nkolera.\nAbamu balina endwadde zaabwe ez’ekikaba oli n’ajja ng’obusajja bwe bwonna bujjudde amabwa kyokka nga tayagala kukozesa kapiira era n’akukaka n’akusiiga ebirwadde byo, ate bangi bajja n’ebizibu byabwe ng’azze kukimalira mu ffe si kwagala. Abamu mutuuka eyo n’akwambula n’akukolako obusolosolo obutategeerekeka, n’amala n’agenda nga takukozesezza, nga kitegeeza waliwo kyakweyambululiddemu.\nEkitebe ky’ekibiina kya WONETHA\nBAKASI TOMA TEBAAGALA KUKOZESA BUPIIRA\nJuliet Mugasa (si ge mannya ge amatuufu) agamba: Bakasitoma abatugula tebaagala kukozesa bupiira, ate ffe be bavuma nti twetunda ffe tudda munda ne tutandika okubabuulirira nti basaanye okubukozesa, bangi bwe batutuukako beeyisa nga nsolo ekintu ky’olaba ng’oli ddala tasobola kukikola ku mukyalawe ow’awaka, ggwe akikukola.\nObupiira babuyuza ne weesanga oli alina ekirwadde ng’azze kukikusiiga. Ssente ze tufuna ezisinga tuzimala mu kwejjanjabisa ndwadde ze batusiiga.\nOmusajja olumu yansiiga ekirwadde ekyandyako akakadde kalamba nga nejjanjabisa, yagaana okukozesa akapiira n’ankwata ku mpaka, wabula obusajja bwe bwali buvaamu omusaayi.\nYansasula bulungi 30,000/- ze twali tulagaanye, naye nakeera ku makya nga nzenna mbutuse omubiri gwonna.\nNafuna 30,000/- kyokka nasaasaanya kakadde. Abaana bange bankyaye bonna Nnaalongo Mugenga (amannya ge amatuufu gasirikiddwa) agamba:\nNze omu ku bayambiddwa ekibiina kya WONETHA okuva mu bwamalaaya era ndaba kati nsobola okweyimirizaawo.\nNabuyingira emyaka 16 emabega oluvannyuma lwa baze okufa n’andekera abaana bataano, nabonaabona n’embeera ate abooluganda lwa baze ne banyaga ebintu by’omugenzi byonna. Mukwano gwange, gwe nasomako naye ng’abeera eno Kampala, yajjako mu kyalo n’alaba embeera gye ndimu n’andeeta e Kampala ng’ansuubizza omulimu omulungi.\nYantuusiza ku luguudo kwetunda. Napangisa akazigo e Nateete ne ndeeta abaana bange ne tubeera omwo nga bwe mbaweerera.\nNagulibwanga obuvubuka obuto ne bunkolako effujjo era okukkakkana nafuniramu akawuka ka siriimu kuba bangi baagaananga okukozesa obupiira ate abamu nga babuyuza.\nOlumu Poliisi yankwata ne bannange ku luguudo kwe twali tukolera, ab’amawulire baaliwo ne babifulumya ku mikutu egy’enjawulo nga ndi mu kagoye akampi bankasuka ku kabangali ya poliisi omukazi omukulu.\nAbaana bange baali bakuze ng’abamu bamazeeko emisomo gyabwe, era bwe baalaba bino bonna ne bankyawa kati emyaka kumpi ebiri banneegobako ndi nzekka.\nObwamalaaya nakungulamu bukyayi okuva mu baana bange mpozzi n’okufuniramu obulwadde bwa siriimu.\nAbaana abataano abannyingizisa omulimu guno bonna bankyaye, mpulira ekyo nga kigenda kunzita, kuba ssinga si baana sandikoze mulimu guno.\nMunnaffe yabuzibwawo kati mwaka taddangamu kulabika Omwaka oguwedde 2016, waliwo omusajja eyangula n’ankuba kalifoomu n’antwala mu maka agamu mu bitundu by’e Kansanga, nagenda okudda engulu nga ndi mu ddiirio nga ye mmuwulira ali mu kinaabiro anaaba, nawulira omuntu mu kisenge ekyali kiriraanye eddiiro ng’akema.\nNasalawo nningizeeko mu kisenge ekyo ndabe ekiriyo. Amaaso nagakuba ku mukazi eyali asibiddwa ku miguwa emikono gyombi n’amagulu, mu kutya okungi namubuuza ogubadde, yantegeeza nti nziruke mangu bwe mba njagala obulamu, n’ahhamba nti naye malaaya, wabula omusajja ono yamugula okuva ku kiraabu ya Dancers e Kibuye n’amuleeta awo, yambuulira amannya ge nti ye Shadia, abamu bamuyita Maama Sarah, n’ahhamba ntegeeze banne bwe bakolera mu kifo ekyo bamanyi omusajja oyo, bajja kujja bamuyambe.\nNadduka kiwalazima ne nfuluma ekikomera kino ne nfuna bodaboda eyannyongerayo, bwe natuuka ku Dancers ne mbategeeza, twekolamu omulimu ne tugenda ku poliisi y’e Kabalagala ne banoonya omusajja ono era n’akwatibwa.\nOlw’okuba bantwala bankubye kalifoomu nange ekifo saakitegeera bulungi, naye ennyumba nali nsobola okugimanya naye nategeera nti waali Kansanga.\nOmusajja ono yatwala poliisi ku nnyumba endala we yagamba nti we yali abeera ne bagyaza temuli kirimu, wadde nnali sikyajjukira bulungi kifo, naye ate ennyumba nali nsobola okugitegeera, era nalaba nti yatutwala ku nnyumba ndala etaali eri omwali musibiddwa Maama Sarah.\nPoliisi y’e Kabalagala yasooka n’esiba omusajja ono naye yamala n’emuta nga tewali bujulizi bumulumika bwa nkukunala, nga balowooza twali twagala kumulyamu ssente olw’okuba twetunda.\nNaye okuva olwo kati mwaka mulamba Shadia yabulira ddala tetuddangamu kumulabako era tuteebereza nti yattibwa.\nBeekozeemu ekibiina okuggya bannaabwe mu bwamalaaya Abaaliko bamalaaya beekozeemu ekibiina ekibagatta nga bagenderera okulaba nga bayamba bannaabwe okuva mu bwamalaaya mwe bafunidde ebizibu enjolo.\nEkibiina kyabwe kiyitibwa Women Organization Network for Human Rights Advocacy (WONETHA ) n)ga kati kirimu bammemba abasoba mu 1000 okwetoloola eggwanga lyonna.\nDiana Natukunda, Omwogezi w’ekibiina kino nga naye yaliko malaaya yagambye nti: Ekibiina kino kyatandikawo mu 2008.\nDiana Natukunda, akulira bamalaaya\nTwali twagala okufuna eddoboozi ery’awamu olw’ebizibu ebingi bamalaaya bye tuyitamu.\nEkibiina kino kiteerawo bamalaaya embeera ebasobozesa okubeera obulungi mu mbeera zonna, olwo bo ne balyoka basalawo okubuvaamu okusinziira ku bye baba batuuseeko.\nTukolagana n’abasawo n’amalwaliro ag’enjawulo, minisitule y’ebyobulamu n’ebitongole eby’enjawulo, era tubagabira obupiira bukalimpitawa ku bwereere n’okubasomesa engeri y’okubukozesaamu.\nBamalaaya bangi tubazzizzaayo mu masomero okusoma, abamu batandikira ddala wansi mu siniya eyookuna, abamu bazzeeyo okusoma satifikeeti, dipuloma ne diguli, nange wano nnaatera okumaliriza dipuloma yange. Tubawa n’okusoma okw’ekikulu ne bayiga okwogera Olungereza, okusoma obukodyo obw’enjawulo mu masomo nga: okukuuma ebitabo, ebya kompyuta, okuyiga okuluka n’okutunga n’ebirala.\nTulina ekiruubirirwa okutumbula ebyenfuna bya bamalaaya era tulina pulogulaamu y’ebyobulamu.\nTukubiriza bannaffe okulaba nga beekebeza akawuka ka siriimu bamanye bwe bayimiridde abalina bafune obujjanjabi ate oyo atalina ne tumukubiriza okwongera okunyweza okwekuuma.\nTulina emisomo egy’enjawulo, tukumaakuma bamalaaya abalina akawuka ne tubasomesa engeri y’okubeerawo obulungi naffe tugoberera ekigendererwa ky’ensi yonna ekya 90:90:90 okumalawo akawuka ka siriimu.\nKu Lwokubiri lwe nasisinkanye abakazi bano nnabasanze bali mu lukiiko ne bannaddiini okuva mu nzikiriza ez’enjawulo abataayagadde kubakuba bifaananyi era ne bangobera bweru.\nKyokka oluvannyuma bwe nabuuzizza akulira ekibiina kino Natukunda, yantegeezezza nti: “Twogera ne bannaddiini mu nzikiriza zonna, bamanye bamalaaya era baleme kubasindiikiriza kubanga be basinga okwetaaga obuyambi bwa bannaddiini.\nPoliisi n’abakulembeze b’ebitundu eby’enjawulo naddala bassentebe b’ebyalo nabo tubasisinkana ne twogera ku nsonga zaffe.”\nEnsibuko y’obwamalaaya mu Uganda Hajji Abduwufuf Ssenjala Mpomba 86, nga yaliko omusuubuzi mu kibuga Kampala yagambye: Obwamalaaya bwatandika eyo mu myaka gya 1940, Abayindi baali bangi mu kibuga Kampala nga be basinga okukola ebyobusuubuzi, nga batambuza ebyamaguzi okuva e Kenya, Congo ne Tanzania.\nEyo waaliyo abakyala abeetunda era omuze guno gye gwakoppebwa, abasajja abaavuganga ebimotoka baategeeza abakyala bano okuva mu nsi endala bajje e Uganda kuba teri bakola mulimu ogwo.\nAbakazi okuva e Tanzania be baasooka okuleeta kuno obwamalaaya, era baatuukira mu Kisenyi wano mu Kampala ne bapangisaawo obuyumba, tebaalinanga mirimu, mu miryango gy’obuzigo bwabwe bateekangamu buleesu ate nga nabo basiiba beesibye buleesu, nga kuno kw’otegeerera nti beetunda, baagulibwanga ssente 50.\nMu 1945 Bannayuganda nabo baatandika okwenyigira mu bwamalaaya nga balaba Abatanzania bakola ssente, mu 1947, Ssekabaka Muteesa ng’ayita mu gavumenti y’e Mmengo, yatandika okukwata bamaalaya ne babavunaana.\nNaye era bwasigalamu. Ku meefuga g’eggwanga kyayitirira, kuba bwayongera okutumbuka, anti abantu baavanga mu byalo okujja e Kampala ng’abamu tebaddayo, Ameefuga olwaggwa bweyongera.\nWaaliwo ebbaala okuli: White Nile e Kibuye, New Life Bar, ku Kyeggunda e Nakulabye, ewa Kaala e Nateete, e Makerere ku bbiri, mu Ndeeba n’ebifo ebirala, yonna ne batandika okusenserayo, nga bakeera ku bbaala zino okulinda abasajja abagula omwenge okubagula.\nIdi Amin Dada, eyali omukulembeze w’eggwanga bwe yatuula mu Ntebe n’alinnya ku nfeete obwamalaaya, naye bwalinga lumbugu lukulira muli munda, wadde yali abuweze naye mwalimu abatono abaasigala beetunda mu kimugunyu.\nBwe yava mu Ntebe ate ne buddamu okutojjera buto ne bugenda nga bukulira ddala era kati wadde gavumenti egamba nti tebuli mu mateeka, naye ebifo gye bakolera bimanyiddwa kyere naye teri kikolebwa.\nMu kaweefube w’okumalawo siriimu bamalaaya balina okukolebwamu omulimu ogw’amaanyi kubanga bakola kinene okumutambuza.\nHajjat bamunyaze obukadde 60 ez'okugula ennyumba


Olubereberye 32 LCB - 创世记 32 CCB | Biblica América Latina\nOlubereberye 32 LCB - 创世记 32 CCB\nYakobo Yeeteekateeka Okusisinkana Esawu\n1Awo Yakobo n’akwata ekkubo lye, bamalayika ba Katonda ne bamusisinkana. 2 Yakobo bwe yabalaba n’agamba nti, “Lino ggye lya Katonda.” Ekifo ekyo n’alyoka akituuma Makanayimu.\n3 Awo Yakobo n’atuma ababaka eri Esawu muganda we, mu kitundu kya Seyiri[a] mu nsi ya Edomu. 4 N’abagamba nti, “Mugambe mukama wange Esawu nti, ‘Omuddu wo Yakobo abadde ne Labbaani okutuusa kaakano, 5 alina ente, n’endogoyi, n’endiga era n’embuzi, abaweereza abakazi era n’abasajja. Kaakano aweerezza mukama we Esawu obubaka buno afune okusaasirwa mu maaso ge.’ ”\n6 Ababaka bwe baakomawo eri Yakobo ne bamugamba nti, “Twatuuka ewa muganda wo Esawu era ajja okukusisinkana ng’alina abasajja ebikumi bina.” 7 Olwo Yakobo n’atandika okutiira ddala, n’asoberwa. N’ayawulamu abantu be yali nabo, n’ayawulamu n’endiga, ebisibo bye yalina ne mu ŋŋamira, ebibinja bibiri, 8 ng’alowooza nti, “Esawu bw’anaatuuka ku kibinja ekisooka n’akizikiriza, kale ekibinja ekisigaddewo kinadduka.”\n9 Awo Yakobo n’agamba nti, “Ayi Katonda wa jjajjange Ibulayimu, era Katonda wa kitange Isaaka, Ayi Mukama eyaŋŋamba nti, ‘Ddayo mu nsi yammwe, mu bantu bo, nange nnaakugaggawazanga,’ 10 sisaanira wadde akatundu akatono ak’okwagala kwo okutaggwaawo, wadde obwesigwa bwonna bw’olaze omuddu wo. Kubanga nasomoka omugga guno Yoludaani nga nnina muggobuggo; naye kaakano nfuuse ebibinja bibiri. 11 Nkusaba omponye mu mukono gwa muganda wange, Esawu, kubanga mmutya, talwa kujja n’atutta ffenna awamu n’abakazi n’abaana. 12 Naye waŋŋamba nti, ‘Nnaakugaggawazanga, era abalikuvaamu baliba ng’omusenyu gw’ennyanja, ogutabalika obungi bwabwe.’ ”\nEkirabo kya Yakobo eri Esawu\n13 N’alyoka asula eyo ekiro ekyo, n’aggya ekirabo kya muganda we Esawu ku ebyo bye yalina: 14 embuzi enkazi ebikumi bibiri, embuzi ennume amakumi abiri, endiga enkazi ebikumi bibiri, endiga ennume amakumi abiri, 15 eŋŋamira enkazi amakumi asatu n’obwana bwazo, ente enkazi amakumi ana n’ennume kkumi, n’endogoyi enkazi amakumi abiri, n’endogoyi ennume kkumi. 16 N’azikwasa abaddu be, buli kisibo ng’akyawudde, n’agamba abaddu be nti, “Kale munkulemberemu, mulekeewo ebbanga wakati wa buli kisibo.”\n17 N’alagira eyakulembera nti, “Esawu, muganda wange bw’anaakusisinkana n’akubuuza nti, ‘Oli muntu w’ani? Ogenda wa? Na bino by’olina by’ani?’ 18 N’olyoka omuddamu nti, ‘Bya muddu wo Yakobo, birabo by’aweerezza mukama wange Esawu, era tali wala naffe.’ ” 19 Bw’atyo era n’alagira n’owokubiri n’owookusatu ne bonna abaagobereranga ebisibo nti, “Nammwe mwogere ebigambo bye bimu bwe musisinkana Esawu, 20 era mugambe nti, ‘Omuddu wo Yakobo tali wala naffe.’ ” Kubanga Yakobo yalowooza nti, “Nnaamuwooyawooya n’ekirabo ekinkulembedde, n’oluvannyuma nnaalaba amaaso ge, osanga tankole kabi.” 21 Ekirabo kyekyava kimukulemberamu, ye n’asula mu kifo we yali ekiro ekyo.\nYakobo Amegganira e Penieri\n22 Mu kiro ekyo Yakobo n’agolokoka n’atwala bakazi be bombi, n’abaweereza be abakazi ababiri, n’abaana be ekkumi n’omu n’asomokera e Yaboki. 23 N’abatwala ne byonna bye yalina n’abasomosa omugga. 24 Ye Yakobo n’asigala yekka, omusajja n’ameggana naye okutuusa obudde okukya. 25 Omusajja bwe yalaba nga taasobole Yakobo, n’akoma ku kinywa ky’ekisambi kye. Yakobo n’atandika okuwenyera nga bw’ameggana n’omusajja. 26 Omusajja n’alyoka agamba Yakobo nti, “Ndeka ŋŋende kubanga obudde bugenda kukya.”\nNaye Yakobo n’ayogera nti, “Sijja kukuta nga tompadde mukisa.” 27 Omusajja n’amubuuza nti, “Erinnya lyo gw’ani?” N’amuddamu nti, “Yakobo.”\n28 Awo n’amugamba nti, “Tokyaddayo kuyitibwa Yakobo. Wabula onooyitibwanga Isirayiri, kubanga omegganye ne Katonda, awamu n’abantu n’owangula.”\n29 Awo ne Yakobo n’amugamba nti, “Mbuulira erinnya lyo.” Naye ye n’amuddamu nti, “Lwaki ombuuza erinnya lyange?” Awo n’amuwa omukisa.\n30 Yakobo ekifo ekyo kyeyava akiyita Penieri, ng’agamba nti, “Kubanga ndabaganye ne Katonda, kyokka obulamu bwange ne busigalawo.”\n31 Enjuba n’evaayo ne mwakako nga bw’asala Penieri, ng’awenyera olw’obuvune mu kisambi kye. 32 Abayisirayiri kyebava batalya kinywa ky’ekisambi na buli kati, kubanga ekyo omusajja wa Katonda kye yakomako.\n32:3 Seyiri gye bujja kijja kufuuka ekifo ekikulu mu biro bya Dawudi ne Sulemaani.\nLCB : Olubereberye 32\n1雅各继续前行，遇见了上帝的天使。 2 雅各看见他们，就说：“这是上帝的军队！”于是称那地方为玛哈念[a]。\n3 雅各先派人到西珥，就是以东，去见他哥哥以扫， 4 并吩咐他们：“你们要这样对我主以扫说，‘你仆人雅各一直寄居在拉班家里， 5 现在他带了牛羊、驴和仆婢回来见你，派我们来报信，希望得到你的恩待。’”\n6 报信的人回到雅各那里，说：“我们到了你哥哥以扫那里，他正带着四百人前来见你。” 7 雅各听了非常害怕，便把随从、牛群、羊群和骆驼分成两队， 8 心想：“如果以扫来攻击一队，另一队还可以逃生。”\n9 他祷告说：“耶和华，我祖父亚伯拉罕和我父亲以撒的上帝啊！你吩咐我回到家乡和亲族那里，答应厚待我。 10 我不配蒙你以慈爱和信实相待，我先前过约旦河的时候，手上只有一根杖，现在却有两队人丁家畜。 11 求你救我脱离我哥哥以扫的手，我怕他会来杀我和我的妻儿。 12 然而，你曾说，‘我必厚待你，使你的后代多如海沙，不可胜数。’”\n13 那天晚上，雅各就在那里过夜，又挑选牲畜送给哥哥以扫作礼物： 14 母山羊二百只、公山羊二十只、母绵羊二百只、公绵羊二十只、 15 哺乳的骆驼三十头及其小骆驼、母牛四十头、公牛十头、母驴二十头、驴驹十头。 16 雅各把牲畜每类分成一群，交给仆人看管，对他们说：“你们走在前头，每群牲畜之间要保持一段距离！” 17 又吩咐走在最前面的仆人说：“我哥哥以扫遇到你的时候，如果问你是谁家的人？要到哪里去？前头这些牲畜是谁的？ 18 你就说，‘是仆人雅各要送给他主人以扫的礼物，他自己就跟在后面。’” 19 雅各又吩咐看管第二群、第三群及其余牲畜的仆人遇见以扫时也要这样回答， 20 并且一定要说：“你仆人雅各就在后面。”雅各想先用礼物去化解以扫的怨恨，或许见面时以扫会善待他。 21 于是，他派人先把礼物送过去，自己则留在营里过夜。\n22 那天晚上，雅各起来带着两个妻子、两个婢女和十一个儿子渡过雅博渡口。 23 雅各把他们连同一切所有都送过河以后， 24 自己独自留下。这时，有一个人来和他摔跤，直到黎明。 25 那人见胜不过雅各，就在他的大腿窝摸了一下，他大腿的关节就脱了臼。 26 那人说：“天亮了，让我走吧！”但雅各说：“你不祝福我，我就不让你走。” 27 那人问道：“你叫什么名字？”他说：“我叫雅各。” 28 那人说：“你以后不要再叫雅各了，你要叫以色列，因为你跟上帝和人角力都得胜了。”\n29 雅各说：“请你告诉我你的名字。”那人说：“你为什么问我的名字？”他就在那里给雅各祝福。 30 雅各称那地方为毗努伊勒，因为他说：“我当面见过上帝，竟能活命。” 31 雅各经过毗努伊勒的时候，太阳出来了，那时他的大腿瘸了。 32 以色列人至今都不吃大腿窝的筋，因为那人摸过雅各大腿窝的筋。\nCCB : 创世记 32


Bukedde Online - Bakansala ba KCCA bagobye lipoota ekwata ku nnyama\nAbeddira Engabi balabuddwa ku kufumbiriganywa\nBakansala basimbidde eky’okuddiza disitulikiti obuyinza ku ddwaaliro...\nTetuzze kugoba balimira mu Lwera - Omubaka Munyagwa\nBannalwengo boogedde ku bulamu bwa Getrude Nakabira\nBakansala ba KCCA bagobye lipoota ekwata ku nnyama\nLukwago alabudde ku bbago lya Kampala\n'Abaana abakwatibwa mu bumenyi bw'amateeka...\nBy Hannington Nkalubo\nAdded 16th January 2018\nOLUKIIKO lwa KCCA lugobesezza akulira ebyobulamu mu kibuga lipooti ekwata ku nnyama etundibwa ng’erimu eddagala ne bamulagira akole empya kuba gy’abawadde teyamba kutereeza mbeera eriwo.\nLoodi Meeya wa Kampala, Erias Lukwago\nDr. Daniel Okello yayanjulidde olukiiko olwatudde ku City Hall eggulo nga lukubirizibwa Loodi Meeya Erias Lukwago lipooti ebannyonnyole embeera eriwo ku nnyama etundibwa n’ebikwekweto ebikolebwa.\nLipooti yabadde eraga abasawo kye bakoze mu mwaka mulamba okukuuma omutindo gw’ennyama omuli n’ebifo mwenda byokka ebikkirizibwa okusaliramu ebisolo.\n“Buca ezikirizibwa okutundirwaamu ennyama ziri 317 kyokka enyama gye twasanga nga mbi eweza KG 157 twagyookya” lipooti bwe yabadde egamba.\nLipoota yalaze nti KCCA erina abasawo abalambula ebifo mu kibuga 42 bokka era nga mu bifo ebimu omusawo omu tamala kukebera nnyamba mu buca zonna kye baagambye nti kivaako omutindo gw’ennyama okutankanibwa.\nLipooti eyabadde ey’emiko esatu yabadde ewa emiwendo gy’ebisolo omuli ente, embuzi, embizzi n’endiga ebisaliddwa mu mwaka.\nWabula bakansala tebaamatidde na lipooti eno ne bategeeza nti kyewuunyisa okulaba ng’ennyama ekwata ku bantu mu Kampala okuba nga bagikolako ka lipooti ka miko esatu gyokka.\n“Lipooti teriko wadde omukono gw’omuntu agikoze ate teraga makubo gateekwa kuyitibwaamu okuyamba abatunzi b’ennyama. Twandibadde tutegeera bifo ebyaggalwa by’ennyini, bannyini byo ate n’abasuubuzi bayambiddwa batya abatalina kizibu ku nnyama yaabwe gye batunda,” kansala Kenedy Okello bwe yabuuzizza.\nWabula akola nga dayirekita wa Kampala Sam Sserunkuma yabannyonnyodde nti lipooti gyebaabawadde egezaako kwanukula olukiiko ebintu bye baabasaba ku Lwokusatu oluwedde era byonna babibawadde kyokka kyewuunyisa ate okuyingizaamu ebintu ebirala.\nKyokka Loodi Meeya Erias Lukwago yaluhhaamizza nti bakansala batuufu kuba bwe kiba nti etteeka liragira omutemi w’ennyama okukozesa amakubo ag’enjawulo okugoba ensowera naye nga tebakozesezza ddagala, lipooti tesobodde kuyamba basuubuzi kubaruhhamya ku makubo gateereddwaawo okugoba ensowera ku nnyama.\nDr. Okello yagambye nti tewali ddaggala lyonna oba ekintu ekyefaananyiriza eddagala kikkirizibwa kukozesebwa ku nnyama. Yagambye nti tewali makubo malala gonna galagibwa okugyako ebifo okuba ebiyonjo nga tebisobola kubaamu nsowera.\nLukwago yatidde okuwulira nti ekitongole ky’akulembera (KCCA) kikwata kifo kisooka mu kulya enguzi mu bitongole bya Gavumenti n’asaba bamunnyonnyole baani abalya enguzi okulemesa emirimu gya Bannakampala.\nAkulira ebyenjigiriza mu Kampala yategeezezza olukiiko nti amasomero mu Kampala gaakoze bulungi okusinga omwaka oguwedde ng’ebitundu 32 ku buli 100 ku baana baayitidde mu ddaala erisooka.\nWabula Lukwago yeewuunyizza okulaba nti mu masomero ga Gavumenti agaali gamanyiddwa mu kuyisa obulungi abayizi tegakoze bulungi.\nOno ye kampala,\nLoodi Meeya Erias Lukwago\nOmugagga aguze Total ya Arua Park n’agimenyawo\nEnsonga 10 KCCA z’egenda okussaako essira mu 2020\nEngeri Mukoka gye yakuluggusizza emmaali ng’abasuubuzi mu Kampala nga balaba!\nEmivuyo egyetobese ku yunivasite e Makerere: Akulira ebyensimbi alekulidde\nBeti Kamya akimanye nze Loodi Meeya omulonde - Lukwago\nAbeddira Engabi balabuddwa ku kufumbiriganywa...\nOmukulu w'ekika ky'Engabi Ensamba, Alysious Lubega Magandaazi avumiridde bazzukulu ba Nsamba abeewasa nga beekwasa...\nBakansala basimbidde eky’okuddiza...\nBakansala mu lukiiko lwa munisipaali ya Mukono baagala eddwaaliro lya Mukono waakiri lireme kusuumusibwa bwe liba...\nTetuzze kugoba balimira mu Lwera...\nDayirekita wa NEMA, Dr. Tom Okurut yatangaazizza nti abakugu baabwe baasooka kwekenneenya ttaka lino nga tebannawa...\nBannalwengo boogedde ku bulamu...\nNnannyini ssomero bamusimbye mu...\nASADU Wamala nannyini ssomero lya Wamala Mixed SS e Mpigi leero azzeemu okusimbibwa mu maaso g”omulamuzi Moureen...


Bukedde Online - Bannamwandu ba Bitama boogedde\nKkooti eyatta abantu 2 kkooti y'amagye emu...\nTUZUDDE Bannamwandu ba Paddy Bitama basatu ne boogera ku bbaabwe n’engeri gye baamusisinkanamu ne bye bamujjukirako.\nZiyada Nakiganda, abeera e Kawaala agamba nti, “Nze ne Bitama twasisinkana mu 1998 nga ffenna twakavubuka era mu biseera ebyo yali akola mu kifo ekisanyukirwamu ekya Jenina e Nansana.\nWadde nga saafumbako mu maka ga Bitama, twayagalana nnyo era wakati mu mukwano gwaffe, twazaala omwana waffe Travor Kasozi wabula olwamala okuzaala omwana n’okumutuuma amannya, omukwano gwaffe ne guggwaawo ne tusigaza kimu kya kulabirira mutabani waffe. Nzijukira ng’ali ku kitanda e Mulago yangamba nti mmwe bakazi bange mwesiimye kuba nze sizadde nnyo.”\nJennipher Baireete ow’e Kisaasi ng’ono y’azaala Sydney Ssaka agamba nti, “Twasisinkana ne Bitama ku Sabrinas Pub nga ndi mu luwummula lwa S.6 mu 1999. Yanfunyisa olubuto mu 2000 ne nzaala mutabani waffe Ssaka. Ebigezo ebya S.6 bwe byakomawo, nagenda ku yunivaasite okweyongerayo n’emisomo gyange nga n’okwagalana kwaffe awo we kwakoma ne kuggwaawo.\nBitama abadde musajja atayagala kusingibwa ate nga mumalirivu okwang’anga okusoomoozebwa ekw’ekika kyonna asobole okutuuka ku buwanguzi.”\nSharita Kaaja, azaala mulekwa asembayo obuto, Peira Namatovu, agamba nti “Twasisinka ne Paddy mu 2012 era n’anteeka mu maka ge e Nansana okutuusa w’afiiridde.\nPaddy anjigirizza ebintu bingi mu nsi eno era ng’ebbanga lyonna abadde ankuutira obutatyanga kwolekera mbeera nzibu kubanga bw’ogirumba n’obumalirivu ogiwangula.”\nNnamwandu Ziyada Nakiganda azaala mulekwa Travor Kasozi.\nABAANA BE ABADDE ABAGAANA OKULABA KATEMBA WE\nTravor Kasozi 13, ng’ono yatudde P.7 ku Little Diamonds Junior School, omwaka oguwedde agamba nti, “Taata nga tannafa yankuutira okuba omwana ow’empisa, njagale baganda bange ne bannyaffe bonna awatali kuboola.”\nSydney Ssaka, 11, asomera ku Lake Victoria School Entebbe nga yagenze mu P.7 agamba nti, “Ddadi abadde atwagala nnyo nga bwe tuba awaka atuleetera omugaati gwa Denovo ng’ava okukola ate ng’oluusi atuwa ssente ne twegulira ice cream n’ebirala. Taata abadde yatugaana okulaba obutambi bw’emizannyo gy’ekibiina kya Amarula gye babadde bazannya.\nOLUMBE LWABIZIBWA MU DECEMBER\nTaata w’omugenzi Bitama, Peter Njegula Kasozi ow’e Magere ku lw’e Gayaza yagambye nti, “Olumbe lwa mutabani wange nteeseteese kulwabya ku nkomerero y’omwaka guno.”\nYagasseeko nti enteekateeka z’okulwabya batandise okuzikola era zaakwetabwamu famire bbiri ezibadde zimukaayanira (ey’e Nansana n’e Magere), bannamwandu, bannakatemba n’abayimbi, aba Amarula Family n’abantu abalala abanaasobola.\nObulokozi bwa Buganda kati buli mu kwekolera - Nabagereka\nAbâ€™akatale kâ€™e Nakawa bategeeraganye\nAbâ€™akatale e Kasubi boogedde ekibatabudde


Bukedde Online - Weekkaanye bino ku musajja nga tonnamufumbirwa mu 2016\nWeekkaanye bino ku musajja nga tonnamufumbirwa mu 2016\nNjagala omusajja alina ssente\nNjagala omusajja amanyi omukwano\nOMWAKA 2016 mugufuule gwa kuva ku mudaala. Abawala bangi abatuuse okufumbirwa abatafaayo ku nsonga eno.\nOMWAKA 2016 mugufuule gwa kuva ku mudaala. Abawala bangi abatuuse okufumbirwa abatafaayo ku nsonga eno. Wabula ng'omuwala kikwetaagisa okufuna omuntu omutuufu osobole okuwona waasiwaasi w'embeera y'obwomu.\nWammanga bye bintu by'olina okwekkaanya ku musajja ayagala okukuggya ku mudaala.\nFamire y'omusajja nsonga nkulu nnyo bwe kituuka ku nsonga y'obufumbo.Twala obudde omanye bazadde be n'ab'ehhanda ze abalala.Tokola ensobi n'ofumbirwa omusajja nga tomaze kutuukirira bantu be kukumanya. Buli lw'ofumbirwa omusajja ng'abantu be tobamanyi akujooga nnyo.\nMwekebeze omusaayi: Abawala bakola nnyo ensobi y'okutandika obufumbo nga tebamaze kwekebeza musaayi.Kikwetaagisa okwekebeza omusaayi enfunda ezitakka wansi wa ssatu n'omusajja ayagala okukola naawe obufumbo.Temukoma ku kyakwekebeza siriimu yekka wabula n'obulwadde obulala.\nEnnyingiza ye : Enfuna y'omusajja nsonga nkulu mu nsonga z'obufumbo. Kakasa nti omusajja akutwala mu bufumbo alina omulimu ogunaabasobozesa okuba obulungi n'abaana bammwe. Obufumbo obutaliimu ssente tebuwangaala. Kakasa nti alina ne w'asula awategeerekeka.\nEddiini: Omusajja alimu eddiini ebiseera ebisinga embeera ze ziba nnungi. Eno y'ensonga lwaki nga temunnagenda wala mu nsonga y'obufumbo kikwetaagisa okumanya eddiini gy'asoma n'essinzizo lye. Mu ngeri endala kiba kirungi n'okutuukirira ku bakulu mu ddiini abamumanyi ne bakuyamba ku nsonga eno.\nEbimusanyusa: Buli muntu alina ebintu ebimusanyusa.Mu bino mulimu omwenge, ssigala, amazina, emizannyo n'ebirala. Kirungi n'ofaayo okumanya ebintu bino n'olaba oba ng'onoomalako nabyo.\nObuyigirize: Wakati mu mboozi zammwe ezisooka, faayo okumanya obuyigirize bwa munno olabe oba butuukana n'ebisaanyizo byo. Kya bulabe nnyo okwesanga oluvannyuma lw'ekiseera ng'obuyigirize bw'omusajja bwa wansi nnyo bw'obugeraageranya n'obubwo. Okutegeera ekituufu ku nsonga eno baako abantu abamumanyi b'obuuza ku nsonga eno.\nEmyaka: Abantu bakweka nnyo emyaka era kizibu okusanga aboogera amazima ku nsonga eno.\nOkuzuula ekituufu weebuuze ku bantu abamu abamumanyi naddala abooluganda lwe ofune ekituufu.\nEnjawulo mu myaka eyinza okuvaako obuzibu mu bufumbo mu biseera by'omu maaso.\nEggwanga: Eggwanga ly'omusajja nsonga nkulu nnyo omuwala yenna anoonya gy'otolina kubuusa maaso.Abasajja bangi abayinza okwekwekwa mu mawanga amalala, kyokka oluvannyuma n'okizuula nga yakulimba. Ku nsonga eno kikwetaagisa okukiwa obudde n'okusalawo ng’otegedde ekituufu.\nSinnaggwa ku mpagala mu nsamabaggere - Golola\nSheikh Obedi Kamulegeya agobeddwa e Kibuli\nEmisinde gya Kabaka gitongozeddwa\nKabaka awaddeyo bya bukadde 200 okulwanyisa obulwadde bwa 'sikoseero'\nBeebazizza Vision Group ku kulwanyisa akawuka ka Siriimu


Ebaluwa ya Muyanja okuva mu America – Bwosoma ekitabo kino, kyangu okulagula Mengo gyatwaala Buganda « BugandaWatch\nColumns, Headlines, Joe Muyanja, News, Opinion\nbaganda, buganda, die, kabaka, katikkiro, mayiga, mengo, museveni, mutebi, muteesa, nations, news, ttofaali, Uganda, why, youth\nNsonyiwa akasirikiriro naye omugongo gwaddamu okunnuma era nga ne kumulimu nsinga kukola nga nnyimiridde. Anti nga buli lwetuula mpulira obulumi, naye okuyimirira kugukakkanyiza ddala. Bulijjo nkuvunaana okukaabakaaba naye nage kuluno nze nkikoze. Wabula kansubire mwe muli bulungi era bonna bandabire.\nMunange, mutabani waffe “professor” namukubira ku ssimu emabegako, okumutegeeza nti omugongo gunnuma. Nga bulijjo, byaggwa ampadde “wisdom” ezibula amaaso! Yanyigiriza ngule ekitabo kyebayita Why Nations Fail, ntegeere ebileeta emivuyo egiri mu Buganda, Uganda ne Africa, era nejetulaga.\nSinakimalako naye ku byensomye amazima ddala bizibula amaaso. Ate ndowooza ggwe ne Ssenyonga muyinza n’okukozesa ekitabo kino okwefuula abalaguzi.\nEkitabo Why Nations Fail kizimbira ku byafaayo n’eby’okulabirako bya mawanga agazze gakula era n’agafa okuviira ddala nga ne Yesu tannazaalibwa, nekinnyonnyola ekitta amawanga leero. Mu kitabo n’akayigamu ebintu ebikulu bisatu:\nAmasiga agakola ensi (institutions) gagwa mu biti bibiri. Ekika ekisooka kye ky’ago agesigama ku bakungu (elite) abatono okweddiza obuyinza ku bissi, obugagga n’ebyobufuzi – nebasoboola okwawulayawula n’okunyunyunta bannansi. Amasiga bwegatyo ekitabo kigayita extractive institutions oba absolutist institutions. Ekika eky’okubiri ky’eky’amasiga agatambulira ku kuwa buli munnansi asobola, omukisa okwenyigira mu by’obugagga n’eby’obufuzi by’ensi era gano bagatuuma inclusive institutions oba democratic institutions.\nAmawanga agasize okufuna obugagga obwensibo (real wealth), okukulakulana era n’okubamu obulamu obweyagaza era g’ego agajjudde inclusive institutions era agaadibya extractive institutions. Ate amawanga agasinga okuba n’abantu abali obubi n’abanoonya zi visa okuddukira mu nsi ennungi, g’ego agakulembeza extractive institutions.\nEggwanga lyonna eritambulira ku masiga ga extractive institutions, ku mulembe guno, telirina biseera bya mu maaso. Kubanga, eggwanga okukula n’okugaggawala ly’etaaga okukozesa tekinologiya n’okuyiiya kwa bannansi abaabuli kika. Ekibi, ebyafaayo byonna biraga nti abakungu (elite) b’ensi ezikulembeza okunyunyunta bannansi, ekintu kyebasinga okulwanyisa ye tekinologiya n’ebirowoozo ebiyinza okuzibula bannansi n’okuyuusa ennyo embeera z’abwe (disruptive technology).\nNamayega, ekitabo kino bwonokisoma ojja kulaba lwaki abantu ba Japan balina obulamu obweyagaza okusinga ennyo aba mulilwaana China. Lwaki economy ya Bungereza (eyenkanira ddala Uganda obutono) nene nnyo okusinga eya Russia (esinga ne USA obunene). Mpozzi ate era ne lwaki Uganda eyabalirwanga mu nsi za Africa 5 ezaali zisinga okuba n’okulakulana okwa waggulu, mu 1965, kati ebalirwa mu 10 ezisinga okuba obubi ennyo.\nNga mutabani waffe “professor”, ne maama yenyinni, bwebazze batunyumiza bulijjo, mu mirembe gya Muteesa, nga ku Katikkiro ne Kabaka tewali ayinza kusalirawo Buganda kintu kikulu kyonna ng’Olukiiko lwa Buganda telumaze kukkiriza, ekikakasa nti Mengo yali inclusive institution. Gerageranya ne kakati, abakungu e Mengo (elite) abalanga obulanzi mu Lukiiko nti, “Twasalawo okupangisa Butikkiro”. Ate bwewabaawo abuuza lwaki kyali kityo, nebamuvunaana ogw’okulemesa emirimu gya Kabaka.\nKu ssande nabuuza maama nangamba nti ku mirembe gya Muteesa, nga ab’emiruka bebakunga abantu mu byaalo bya Buganda byonna okukola Bulungi bwa Nsi. Kati Katikkiro ajja yetoloddwa bannamagye ne camera za TV, okusaba abatuuze Ettofaali, n’okubasubiza nti ssente bweziriwera, alibazimbira enguudo n’amalwaliro.\nMwana wa kitange, bwosoma ekitabo kino ate era ojja kutegeera lwaki abakungu mu Mengo balwanyisa nnyo ebirowoozo, tekinologia oba emirimu okuva mu Diaspora, bwebiba ku mutindo ogusukkuluma ennyo ku bo byebategeera.\nMu ngeri y’emu, kyangu n’okulaba lwaki Muzeyi Emnanuel Sendawula bwaaba alonda abakungu ba Kabaka mu Diaspora, anoonya abantu abanalayira amangu okugondera Katikkiro era abatasobla kuleeta birowoozo bya njawulo nnyo okuva ku Mengo byategeera. Kirabika nga Katikkiro ono eyasalawo nti, Omuganda yenna ali mu Diaspora bwaba nga muzibu nnyo okufuga ng’osinziira Mengo, ebilowoozo bye n’obukugu bwe biba bya bulabe eri Buganda.\nKansubire nti okuva ku bitono byenkubulidde onotandika okutegeera lwaki ebintu bingi bikolebbwa e Mengo mu myaka gino 4 egiyise. Kopi yammwe ne Senyonga Moses agenda kugileeta.\nMunange kankome wano ngende okugula emmere n’ebintu bya Thanks Giving Holiday. Tetujja kukola ku Thursday ne Friday, tuddeyo ku Monday. Naye ngenda kusigala waka, mpumuzze omugongo n’okusoma ebitabo ku Buganda. Bandabire nnyo.


BIBIZE! Abanaakwatibwa mujja kukyejjusa, Poliisi eragidde bonna bakwattibwe mu bwangu, tukooye emputtu – The Bridge Uganda\nAbaddumira Poliisi mu bitundu by’eggwanga ebyenjawulo, balagiddwa okwongera amaanyi mu bikwekweeto, okukwata abantu bonna abegumbulidde okutambula mu ssaawa za Kafyu.\nEkiragiro, kiyisiddwa abakulu mu kitongole kya Poliisi nga kivudde ku bantu okwongera okumenya amateeka wakati mu kulwanyisa Covid-19.\nOkusinzira kw’amyuka omwogezi wa Poliisi mu ggwanga Afande Polly Namaye, bangi ku bannansi begumbulidde okutambula nga Masiki zitambulira kalevu, abamu nga tebazirina, ekigenda okutambuza obulwadde.\nMungeri y’emu agambye nti bodaboda zongedde okutambula okusukka essaawa 12 ez’akawungeezi, takisi n’emmotoka z’obwannanyini okutambula mu ssaawa za Kafyu, amaduuka okusigala nga maggule ssaako n’abantu okusigala nga batambula era mu ssaawa za Kafyu.\nNamaye agamba nti balagidde Poliisi eyongera amaanyi mu bikwekweeto era bonna abanaakwatibwa, bali ku misango gya kugyemera mateeka, ekiyinza okutambuza obulwadde.


Bukedde Online - Biibino Bannakenya bye baasinze Uganda mu kalulu\nKENYA yayolesezza obukugu n’enkulaakulana mu ngeri akalulu ka Pulezidenti n’abakulembeze ab’enjawulo gye kaakubiddwa mu lunaku lumu, ekitali mu mawanga ga Afrika eg’enjawulo omuli ne Uganda.\nPulezidenti Kenyatta ng’asuula akalulu. Ku kkono ye mukyala we Margaret Kenyatta eyamuwerekeddeko.\nBannakenya tebaakomye ku kulonda Pulezidenti wabula baalonze n’ababaka ba Palamenti 416, Bagavana 47 n’abamyuka baabwe wamu ne bammemba 1,450 abatuula ku nkiiko z’amasaza 47 agali mu Kenya.\nAbeesimbyewo ku bwa Pulezidenti ku bwa Pulezidenti babadde 18 kyokka okuvuganya okw’amaanyi kubadde wakati wa Raila Odinga ne Uhuru Kenyatta era we bukeeredde olwaleero nga bali ‘lyanda ku lyanda’ ng’enjogera y’ennaku bw’egamba.\nAkalulu k’e Kenya, katunuuliddwa nnyo amawanga ag’enjawulo omuli ne Uganda okuviira ddala kampeyini lwe zaatanka nga May 28, 2017.\nAbamu ku bantu abangi abaakedde mu layini okusuula akalulu.\nKENYA BY’ESINGA UGANDA MU KALULU\nKenya esinga Uganda mu bunene, obungi bw’abantu n’ebirala kyokka kampeyini zaabwe bazikoledde ennaku 67 zokka.\nZaatandika May 28, ne zikomekkerezebwa ku Lwomukaaga oluwedde nga August 5, 2017. Lye bbanga lya mwezi ebiri ne wiiki emu so nga mu Uganda zayindira emyezi esatu ng’ate Uganda nsi ntono ku Kenya nga kyenkana weetaaga Uganda bbiri okuweza Kenya emu.\nKampeyini mu Kenya zikomekkerezebwa ng’ebula essaawa 48 okutuuka ku lunaku lw’okulonda okuwa akakiiko k’ebyokulonda obudde okwetegekera okulonda ng’ate mu Uganda kampeyini ziggwa ku lunaku oluddirira okulonda.\nEbikozesebwa mu kulonda byatuuse mu budde era tewaabaddewo kifo kyonna Bannakenya gye beegugunze oba okwemulugunya olw’ebyokulonda okutuuka ng’obudde buyise. Okulonda kwatandise ku ssaawa 12 ez’oku makya ng’abalonzi abeewandiisa 19,611,423 (abasajja 10,469,148 n’abakazi 9,142,275) beeyiwa mu bifo ebironderwamu 40, 883 ebiri mu masaza 47 agakola Kenya. Mu Uganda ebikozesebwa bizze bituusibwa kikeerezi mu bifo ebiroonderwamu ng’ate Uganda ntono ku Kenya.\nAbasajja nga basitudde omukadde agenda okukuba akalulu.\nBuli kifo awalonderwa mu Kenya waliwo abakozi b’akakiiko k’Ebyokulonda musanvu so nga mu Uganda buli kifo ekironderwamu kibeeramu abaakakiiko k’ebyokulonda bana bokka.\nBannakenya eggulo baalonze abantu ba mirindi mukaaga ku lunaku lumu era buli kifo ewalonderwa kwabaddeko obubbookisi mukaaga nga bwa langi ez’enjawulo okusinziira mu kifo .\na: Bbookisi ya Pulezidenti yabadde njeru.\nb: Bbookisi y’omubaka wa Palamenti (Kiragala).\nc: Bbookisi ya Senator (Kyenvu)\nd: Bbookisi ya gavana (Blue)\ne: Bbookisi y’omubaka omukazi owa Palamenti (Kakobe).\nf: Bbookisi ya kansala ku lukiiko lw’essaza ( myufu)\nMu Uganda okulonda kwa Pulezidenti kubaawo lunaku lumu n’ababaka ba palamenti, ate disitulikiti ne zironda lunaku lulala n’amagombolola lunaku lulala.\nE Kenya gavumenti yaabwe teyajjeeko yintaneeti n'e,ikutu gy'ebyempuliziganya nga Whatsapp, Twitter ne Facebook nga bwekyali e Uganda mu February wa 2016.\nRaila Odinga ng’asuula akalulu eggulo.\nAmagye e Kenya tegalabiddwako mu bifo ebirondebwamu era ne poliisi yabadde nsaamusaamu. E Uganda amagye gavaayo, Mmamba z'amagye, ebimotoka bya ttiya gaasi bismbibwa ku nguudo.\nE Kenya abooludda oluvuganya baavuddeyo mangu ne bakuba olukungaana lw'abannamawulire okwogera ku byavudde mu kulonda era tebaakwatiddwa. Kino e Uganda tekyalabikako.\nAbasibe 5,528 be beetabye mu kulonda kw’eggulo so nga wano mu Uganda abasibe tebakuba akalulu.\nBannakenya mu mawanga ag’ebweru omuli n’abali mu Uganda baakkirizibwa okukuba akalulu okufaananako nga ne bannansi ba Rwanda bwe bakkirizibwa. Enkola eno ebadde emanyiddwa mu mawanga agaakula nga Amerika, Bungereza n’amalala ag’omu Bulaaya. Wano mu Uganda kikafuuwe okukuba akalulu kasita okulonda kukusanga ebweru w’ensalo za Uganda.\nMuka Pulezidenti Uhuru (Margaret Uhuru) yakedde ssaawa 12 mu mpewo n’asimba layini okumala essaawa bbiri okulonda akalulu mu Nairobi oluvannyuma n’awerekera ku bba Uhuru e Gatunda mu ssaza ly’e Kiambu , Uhuru gye yalondedde. Ye Uhuru teyasimbye layini.\nAbalonzi bakira basooka kussa ekinkumu mu kyuma okukakasa nti ekyo kye kifo ekituufu w’alondera n’alyoka asimba layini.\nTekinologiya eyakozeseddwa mu kukebera amannya g’abalonzi Biometric Voter Registration System (BVR) ng’eyakozesebwa mu kulonda kwa Uganda okwa 2016 yabadde yaakika kya waggulu kubanga obuuma bwabwe bwabadde bukola bulungi okusinga obwa Uganda.\nMu Kenya amateeka g’ebyokulonda galagira nti ebirangirirwa mu kifo ewalonderwa ng’okulondwa kwa kaggwa ku ssaawa 11 bye bituufu era ebyenkomeredde so nga wano ebyenkomeredde bye birangirirwa akakiiko k’Ebyokulonda e Namboole.\nOmukazi ng’awerekerwako ab’akakiiko k’okulonda akube akalulu.\nMu Kenya Pulezidenti nga tanneesimbawo asooka kulonda anabeera omumyuka wa Pulezienti ne banoonya bombi akalulu okufaananako nga Amerika era omumyuka wa Pulezidenti oyo tagibwako ekisanja kyonna okuggyako nga yaalekulidde oba afudde so nga wano mu Uganda birala nnyo.\nMu Kenya bw’oba tolina diguli totawaana kwesimbawo ku bwa Pulezidenti era e Kenya tebalina kkomo ku myaka gya Pulezidenti Ekkomo ku myaka gya Pulezidenti. Lyali ku myaka 70 kyokka ne liggyibwawo mu 2004 ng’ate wano baagala kubitandika.\nMu Kenya obwedda abantu balondera mu bizimbe kyokka wano tulondera wabweru mu bisaawe .\nEbyafaayo bya Kenya\nEmyaka 600: Abawarabu baatandika okutuuka ku lubalama lwa Indian Ocean.\nEkyasa kya 16. Abazungu aba Portuguese baagezaako okwereeta ku lubalama kyokka ne bagobwa Abawarabu.\n1891: Jommo Kenyatta yazaalibwa. l 1895 : Kenya yafuulibwa British East African Protectorate.\n1900: Abangereza beesenza mu Kenya highlands, n’oluguudo lwa Ttuleyini lwazimbibwa okuva e Mombasa okutuuka ku Lake Victoria.\n1911: Jaramogi Ajuma Oginga Odinga yazaalibwa\n1920: Abazungu bakyusa East African Protectorate ne bagituuma Kenya ng’efugibwa Gavana.\n1944: Ekibiina kya Kenyan African Union (KAU) kyatandikibwa okupeeka Abazungu obwetwaze bwa kenya.\n1945: Raila Odinga yazaalibwa.\n1947: Jomo Kenyatta yalondebwa ku bwassentebe bwa KAU .\n1952: Ekibinja eky’ekyama eky’Abakikuyu ekiyitibwa Mau Mau baatandika kampeyini ey’okulwanyisa Abazungu okwamuka Kenya.\n1953: Kenyatta yakwatibwa n’avunaanibwa okutandika Mau Mau era yaggalirwa n’ekibiina kya KAU ne kiwerebwa. Kenyatta yayimbulwa mu 1959\n1956: Enkumi n’enkumi z’abantu battibwa ng’Abazungu balwanyisa aba Mau Mau.\n960: Abazungu bakkiriza okuwa Kenya obwetwaze era entekaateeka zaatandika okukolebwa. Ekibiina kya Kenya African National Union (Kanu) kyatandikibwawo Tom Mboya ne Jaramogi Oginga Odinga\nKenyatta yalondebwa okukulira Kanu.\nDecember 1963, Kenya yafuna obwetwaze, Kenyatta n’afuuka Katikkiro.\n1964: Kenya yafuuka Republic, Kenyatta n’alondebwa nga Pulezidenti ate Jaramogi Odinga n’alya obumyuka bwa Pulezidenti. l 1966: Jaramogi Odinga, yayabulira KANU n’atandikawo ekibiina kya Kenya People’s Union (KPU).\n1969: Eyali Minisita Tom Mboya yatemulwa, obwegugungo ne bubalukawo, Jaramogi yakwatibwa n’ekibiina kya KPU ne kiwerabwa, ekibiina kya KANU kyokka ne kivuganya mu kalulu.\n1974 : Kenyatta yalondebwa mu kisanja ekirala.\n1978 : Kenyatta yafiira mu State House Nairobi, eyali omumyuka wa Pulezidenti Daniel Arap Moi n’alondebwa okumuddira mu bigere.\n1982: Amagye gaalinnya eggere mu lukwe lw’okuwamba gavumenti, Raila Odinga n’abalala ne bakwatibwa.\n1990: Eyali Minisita w’Ensonga ez’ebweru, Robert Ouko yatemulwa mu ntiisa .\n1991: Jaramogi Odinga yatandika ekibiina kya Forum for the Restoration of Democracy (Ford).\n1992: Ford yeekutulamu ebibiina ebibiri; Ford-Asili eya Kenneth Matiba ne Ford-Kenya eya Jaramogi\n1992: Moi yakkiriza ebibiina ebirala okuvuganya ne yeesimbawo n’awangula okulonda .\n1994: Jaramogi Odinga yafa.\n1997 : Moi yawangula ekisanja ekyokubiri mu kalulu akaavuganyizibwako Mwai Kibaki ne Raila Odinga.\n1998: Abatujju ba al Qaeda batta abantu 224 ku kitebe kya Amerika e Nairobi.\nMargaret Uhuru ng'asimbye okulonda\n2002: Abatuju baatega bbomu ku wooteeri y’Abayisirayiri e Mombasa ne batta Bannakenya 10 n’Abayisirayiri basatu.\nDecember 2007 : Kibaki yawangula ekisanja ekyokubri kyokka Odinga n’awakanya ebivudde mu kulonda\n2007 December: February 2008: Abantu abasukka mu 1,500 bafiira mu kulwanagana okwabalukawo nga Odinga agaanyi okukkiriza ebyava mu kalulu.\n2008: Kibaki yalonda Odinga ku bwa Katikkiro wa Kenya mu ddiiru ey’okukkaanya.\n2013: Uhuru yawangula okulonda kwa Pulezidenti.


Ying. JB Walusimbi afugidde ku bugubi 3 minutes agoOkuloota ng’osiba omwana enviiri kitegeeza ki? 5 hours agoBabalemesezza okulaba Bidandi Ssali 3 minutes agoPaakingi mu Kampala ya mbirigo! 3 minutes agoEyafumita omwana wa muggya we oluti mu mbugo atwaliddwa mu k... 37 minutes agoPoliisi eyigga omujaasi ayazika emmundu 7 hours agoOw’emyaka 80 awasizza ow’e 70 e Kiboga 27 minutes agoPaasita bamukunya ku kusobya ku mwana e Mpigi 3 minutes agoMicho ye mutendesi wa Cranes omuggya 9 hours agoNantaba ayingidde mu nkaaya z'ettaka e Nansana 3 minutes ago\nEbiyita abantu ekiro ne bafa bisattiza ebyalo bina e MpigiWAKISO | Jul 14, 2012\nOmusajja ng’akoloboza emisaalaba egibikira obukalabanda nti abeeno baafa dda.. Ekif: Rogers Kibirige\nBya ROGERS KIBIRIGE BYATANDISE nga eby’olusaago nti waliwo ebintu ebigambibwa okuba amajiini ebiyita abantu ekiro bwe bayitaba nga bibatta. Kati ebyalo bina bisula ku bunkenke era abantu baawaliriziddwa okuyiwa evvu mu ngeri ya kasaalaba mu mpya zaabwe okuziyiza amajiini gano okubalumba.\nBino biri mu ggombolola y’e Kammengo e Mpigi nga kigambibwa nti byatandikidde wa namukadde Maria Nalubega omutuuze w’e Mayirikiti - Musa bwe yafunye ebimukonkona ekiro n’ayitaba kyokka oluvannyuma n’afa kikutuko nga tatuuse na mu ddwaaliro.\nKati ebyalo bina okuli Buwe, Nsumba, Bukabi ne Mayirikiti - Musa mu ggombolola y’e Kammengo mu disitulikiti y’e Mpigi biri mu kusattira era abantu bawerako abavuddeyo ne bategeeza nga bwe baawulidde ebibayita mu kiro.\nBagamba nti abamu bibayita mannya gaabwe abalala ne bibayita ga baana baabwe. Bagamba nti awamu bikozesa maloboozi ga kikazi ate awalala ga kisajja. Mu bagamba nti bibayise mwe muli nnyina wa Kanzayire Annet Nakiyimba agamba nti ekyamuyise kyakozesezza ddoboozi lya musajja nti, Maama Kanza? Bba, Sirasi Kazungu yalingizza ebweru nga talina gw’alaba era eyayitiddwa bw’ataayitabye tebazzeemu kubiwulira. Mu balala mulimu Rose Namulindwa gwe byayise nti, Maama Nabisambu era ono yadduse ku kyalo.\nBuganda byalumbibwa ebyayitibwanga amajiini ebyayitanga abantu nga bw’oyitaba kigambibwa nti ofa. Abantu baayiwanga evvu okukola omusaalaba nga bagamba nti amajiini gano gatya omusaalaba tegakyama we guli. Kyokka oluvannyuma kyazuulwa nti agaayitibwanga amajiini mu butuufu baali bayeekera abaayagalanga okutambula nga tewali abakuba ku mukono kwe kutiisa abantu nga bagamba nti ejjiini ery’eriiso erimu n’omukono n’okugulu okumu lye liyita era bw’oyitaba nga likutta. Kyazuulwa nti abayeekera be baagendanga bayita abantu okubatiisa okutunula ebweru nga tebaagala babalabe nga basimbye lwakasota n’emmundu zaabwe.


Nkomyewo eka zijja kudda okunywa, Lampard aweze okutwala ebikopo mu Chelsea - Watchdog Uganda\nNkomyewo eka zijja kudda okunywa, Lampard aweze okutwala ebikopo mu Chelsea\nEYALI omuzanyi nakinku mu makkati ga ttiimu ya Chelsea esambira mu Ggwanga Lya Bungereza Frank James Lampard wetwogerera bino amaze okuteeka emikono ku ndagaano okutwala omulimu gw’okutendeka ttiimu eno.\nLampard ono yabadde omumyuka w’omutendesi wa ttiimu ya Derby County esambira mu kibinja ekisooka mu Ggwanga lya Bungereza, era nga mu kiseera we yaberera ku ttiimu ya Chelsea yakola ebintu bingi nnyo ebyamufuula omugamnzi ennyo eri abakulira ttiimu saako n’abawagizi baayo.\nOno era ajjukirwa nnyo okuba omusaale mu kutwala ekikopo kya English Premiership mu mwaka gwe nnyini gwe yagulirwamu ogwa 2003 saako ne bikopo ebilala bingi omuli ne Champions League yokka Chelsea gyelina.\nKuno yagattako ebikopo ebilara omuli ekya FA Cup, Community field nga kwotadde ne bya Carllying ebierako.\nLampard yadidde omutendesi Maurizio Sarri munnaNsi wa Italy era nga awereddwa endagaano ya myaka 3 ku kisaawe kya Starmford Bridge.\nBwabadde ayogerako ne bannamawulire amangu ddala nga yakateeka emukono ku ndagaano Lampard agambye nti musanyufu nnyo okudda ku ttiimu ya Chelsea nga ye maneja, kyagambye nti agenda kukola nnyo okulaba nga ttiimu esobola okuddamu okutinta.\nAweze okuddamu okutwala ebikopo nga mutendesi nga bwe yakikola nga musambi.\nMinister Opendi decries destruction of Ebola screening centres


Bukedde Online - Omusomesa eyakubiddwa ttiyaggaasi mu liiso alaajanye\nAb'e Mbale basabye Kiwanda ku kutumbula eb...\nOMUSOMESA eyakubiddwa akakebe ka ttiyaggaasi mu liiso alongooseddwa n’akukkulumira poliisi olw’obuvune bwe yamutuusizzaako n’etamuyamba. Ono baamumukubidde kumpi ne Bulange e Mmengo omubaka wa Kyadondo East era omukulembeze wa NUP bwe yabadde agenze okukyalira Katikkiro wa Buganda, Charles Peter Mayiga ku Lwokusatu.\nChanddiru ne mukwano gwe ng'amubudaabuda.\nOMUSOMESA eyakubiddwa akakebe ka ttiyaggaasi mu liiso alongooseddwa n'akukkulumira poliisi olw'obuvune bwe yamutuusizzaako n'etamuyamba. Ono baamumukubidde kumpi ne Bulange e Mmengo omubaka wa Kyadondo East era omukulembeze wa NUP bwe yabadde agenze okukyalira Katikkiro wa Buganda, Charles Peter Mayiga ku Lwokusatu.\nFazib Chandiru 23, omutuuze w'e Bakuli asomesa ku ssomero lya Jerusalem Nursery e Lugazi. Yagambye nti yali waka we waapangisa ku ssaawa 11:00 nga BobI Wine ava e Mmengo wakati mu poliisi okugobagana n'abawagizi be n'okubakubamu ttiyaggaasi akakabe ne kagwa mu maaso ge we kaayabikira ne kamukuba mu liiso erya kkono.\nNg'ayambibwako baliraanwa, yatwaliddwa mu ddwaaliro e Mulago gye baamuweeredde obujjanjabi obusookerwako n'oluvannyuma ne bamusindika e Mengo awali abasawo b'amaaso abakugu kyokka nayo ne bamugobayo olw'obutaba na ssente.\nKu Lwokutaano baamuzizzaayo e Mulago ne bamulongoosa eriiso n'oluvannyuma n'addayo mu kazigo ke gyapoocera. Omu ku booluganda yategeezezza nti abasawo baabategeezezza ng'omuntu waabwe bwayinza okugibwamu eriiso lino ng'ate ne ssente zibeekubya mpi.\nBasabye omuduumizi wa Poliisi mu ggwanga, Martin Okoth Ochola okuyingira mu nsonga ze afune obujjanjabi kuba teyali mu kwekalakaasa nga ttiyaggaasi yamusanga waka.\nMaama wa Kirumira agudde n''afa\nNamubiru; Kitaawe afudde kikutuko\nNnamwandu wa Dr. Kisekka afudde akyabanja ssente z'akasiimo ka bba


Bukedde Online - Basse abawala ba yunivasite Abacongo 2\nBasajja ba Kayihura abalala 7 bavunaaniddwa...\nABAWALA babiri babazingizza mu kisenge ne babatta, emirambo ne baleka nga bagisibidde mu nnyumba! Bombi babadde ba mukwano era kigambibwa nti baakwataganira ku yunivasite e Kansanga (International University of East Africa) gye baasisinkana emyaka ebiri emabega.\nNjiba ne Safi abaatemuddwa\nBaabattidde Mengo mu Kakeeka Zooni era kigambibwa nti eyabasse yasoose kukubira omu ku bawala essimu ng’amuyita!\nOmuwala baagenze okumukubira essimu ng’ali Bwebajja ne mukwano gwe era yasazeewo agende ne mukwano gwe okusisinkana omusajja eyakubye essimu, wabula bombi ne babatta lumu! Emirambo baagizudde gimaze mu kisenge ennaku bbiri.\nBaabatta Lwakutaano kyokka emirambo ne bagizuula ku Ssande ekiro oluvannyuma lw’omukuumi w’ekikomera okwekengera ng’alaba ennyumba yasibwa teri agiggula okumala ennaku bbiri ate nga munda awulirayo ekiwunya.\nAbattiddwa ye Hulda Njiba 23, ne mukwano gwe abadde amanyiddwa nga Safi.\nEmirambo gyabwe gyaggyiddwa mu kisenge mwe baabattira ne bagitwala e Mulago ku ssaawa 4:00 ez’ekiro kya Ssande okwongera okwekebejjebwa.\nEmirambo gyombi tegyabaddeko kiwundu era kiteeberezebwa nti bombi baatuze batuge.\nKiteeberezebwa nti omutemu yasoose kubawa byakulya ebirimu kalifoomu ne bagonda, olwo n’alyoka abatuga, omu kw’omu.\nOmulambo ogumu gwabadde gugalamidde kyabugazi ku buliri ate omulala ogwa Njiba nga gukuluddwa ne gusuulibwa okuliraana akasitoowa k’ekisenge era guno gwabadde bukunya.\nOmulambo ogwabadde obukunya baagusanze gukutte ekiso mu mukono ogwa ddyo, kyokka abeebyokwerinda bateebereza nti ekiso kino omutemu ye yakireese n’akiteeka mu mukono gw’omugenzi okussaawo embeera erowoozesa nti ono yesse bw’essi oba baamusse alwana, kubanga omulambo tegwabaddeko kisago yadde ekimu!\nBAKUTTE OMUVUBUKA AGAMBIBWA OKUBA MU LUKWE\nOmuvubuka Bob Francy nnannyini muzigo mwe battidde abawala bano, ye yasoose okukwatibwa.\nAbadde apangisa ku nnyumba za Ruth Nampinge era kigambibwa nti abadde yaganza omu ku bawala bano Njiba.\nRacheal Nsaba muto w’omugenzi Njiba yagambye nti Bob yabakyaliddeko e Bwebajja we babadde babeera ne Njiba mu mayumba ga Akright era wiiki bbiri eziyise era lwe yasoose okulaba omuvubuka ono.\nKigambibwa nti Njiba ne Bob baludde nga baagalana okuviira ddala mu Haaya gye baasomera bombi mu D.R Congo nga tebannajja mu Uganda.\nMicheal Ssebuliba omukuumi w’ekikomera Bob w’abadde apangisa yagambye nti omulenzi ono abadde atera okukomawo n’omuwala ono nga bali mu mukwano era nga basula bombi mu nnyumba eyo. Abadde yaakamala omwezi gumu ng’abeera mu nnyumba eyo.\nAbeebyokwerinda bateebereza nti Bob yafunye obutakkaanya ne Njiba era n’amuyita ekiro ky’Olwokutaano nga yakoze pulaani emutta.\nOmuwala kirabika nga yabadde yeekengedde olw’obutakkaanya bwe yabadde alina ne Bob kwe kusaba mukwano gwe Safi amuwerekereko, wabula bombi ne battibwa lumu.\nBonna nzaalwa z’e Congo kyokka babadde bamaze emyaka egiwera mu Uganda ng’abawala basomera wano era n’omuvubuka naye nti w’abadde asomera mu yunivaasite.\nWadde Bob abadde amanyiddwa ng’omuyizi, wabula abeebyokwerinda okuli poliisi ne ISO baazudde nti abadde muserikale mu poliisi y’e Congo era mu kumukwata baamusanze ne densite ya poliisi y’e Congo.\nMu kisenge mwe baabattidde baasanzeemu amacupa ga bbiya, cipusi n’ennyama ebiteeberezebwa okuba ng’omutemu mwe yatadde kalifoomu eyagonzezza abawala.\nLeediyo y’omu kisenge ebadde eyogerera waggulu okuva ku Lwokutaano ekiro okutuusa lwe baamenye omuzigo nga kiteeberezebwa nti omutemu yagyongeza mu bugenderevu waleme kubaawo awulira kulaajana kw’abawala bano.\nSsebuliba yagambye nti okuleekaana kwa leediyo ate nga teri afuluma wadde okuyingira ennyumba okumala ennaku ebbiri nakyo kyabayambye okwekengera ne bayita abeebyokwerinda mu kitundu nga bakulemberwa owa Difensi Bob Tebikoma era bwe baalabye emirambo munda, ne bayita poliisi.\nBob yakwatiddwa ng’akomyewo ku muzigo guno eggulo ku makya nga kigambibwa nti yabadde yeerabidde paasipooti ye nga gy’akimye yeeyongereyo.\nOmwogezi wa poliisi mu Kampala n’emiriraano Luke Owoyesigyire yagambye nti banoonyereza ku Bob era ali mu mikono gy’abebyokwerinda. Emirambo gikyali Mulago.


Bukedde Online - Minisita ayisizza ebiragiro ebipya ku ttaka\nMinisita ayisizza ebiragiro ebipya ku ttaka\nOlutalo lwa Bobi Wine ne poliisi lulanze: Baminisita 2 baluyingiddemu\nAbantu 400 baagulirira ne baggyibwa mu kal...\nMINISITA w’Ebyettaka Beti Kamya awadde ebiragiro 18 ebirina okugobererwa mu kusengula oweekibanja ku ttaka. Kamya, yabadde ku Media Center n’ategeeza nti, obuzibu we buva abantu okusengulwa ku ttaka nga tebagoberedde mateeka n’agamba nti, poliisi, RDC n’obukiiko bw’ebyalo bwe buvaako obuzibu.\nMinisita Beti Kamya\n"Ssebo RDC, nnyabo RDC, ssebo oba nnyabo DPC, ssebo ssentebe, singa wanaabaawo abantu abasengulwa mu bukyamu gwe gwe tujja okukwata," Beti Kamya bwe yagambye.\nAbantu bangi abasengulwa ku ttaka, babadde beemulugunya ku bitongole by'ebyokwerinda, baminisita, abanene mu magye n'abagagga okuba emabega w'emivuyo ku ttaka nga n'abamu, poliisi, ba RDC n'abakulembeze ku byalo batya okubagambako.\nKamya yagambye nti, ‘Ggwe omuntu yenna bw'ajja okusengula abantu, mubuulire etteeka kye ligamba bw'agaana wandiika lipooti ogimpeereze nze nja kuyita mu minisita we amutwala akolebweko tewali ali waggulu wa mateeka.'\nEbiragiro Kamya bye yawadde yagambye nti, bitandikirawo okukola nga mu bino mulimu; 1 Omuntu yenna ali ku ttaka mu mateeka, alina kusengulwa ng'alemereddwa okusasula busuulu era alina okuweebwa emyezi mukaaga okuva ekiragiro lwe kifulumye ave ku ttaka.\n2 Omupangisa ku ttaka ayagala okukyusa okuzza ekifo kye yapangisa mu mikono gy'omuntu omulala ng'omukisa ogusooka taguwadde nnannyini ttaka aba azzizza musango era mu ngeri eyo, aba yeggyeeko olukusa ku ttaka.\n3 Nnanyini ttaka bw'atunda ekyapa ne kikyusa obwannannyini, abasangiddwa ku ttaka nga baliko mu mateeka tebateekeddwa kukosebwa.\n4 Abapangisa ku ttaka, batwalibwa nti, bapangisa ba nnannyini ttaka amanyiddwa mu mateeka wadde nga tebalina bwannannyini ku kyapa.\n5 Okusengula abantu kwonna kuteekeddwa kukolebwa nga waliwo ekiragiro kya kkooti nga kirambika bulungi n'abalina okusengula abantu.\n6 Poliisi n'abakulembeze b'ebyalo bateekeddwa okutegeezebwa nga bagenda okusengula abantu ne babeerawo.\n7 Okusengula abantu kuteekeddwa okugoberera amateeka agafuga eddembe ly'obuntu era tewateekeddwa kubeerawo muntu alumizibwa.\n8 Abakazi, abaana, abaliko obulemu n'abakadde bateekeddwa okuweebwa obukuumi singa wabaawo okusengula abantu ku ttaka.\n9 Wannyondo wa kkooti asengula abantu, alina okutereka ebintu by'omuntu gw'asengudde okumala ennaku 14 singa aba talina waakubiteeka.\n10 Abantu abagenda okusengulwa ku ttaka, balina okuweebwa olukusa okwemenyera obuyumba bwabwe obuba bwazimbibwa mu bukyamu.\n11 Okusengula abantu kulina kukolebwa wakati w'essaawa 2:00 ez'oku makya n'essaawa 12:00 ez'akawungeezi.\n12 Ng'okusengula abantu tekunnabaawo, wateekeddwa okubeerawo ekiragiro kya kkooti ekiraga amannya g'omuntu ateekeddwa okusengulwa oba ebikwata ku kizimbe ekirina okumenyebwa. 13 Omuntu agenda okusengulwa ateekeddwa okuba nga yaweebwa okulabulwa.\n14 Okulabula eri abagenda okusengulwa kulina okubaamu ebikwata ku ttaka kwe basengulwa n'ensonga ebasenguza.\n15 Okulabula kw'okusengula abantu kuteekeddwa okuyisibwa mu mikutu gy'amawulire mu nnimi abantu ze bategeera obulungi.\n16 Ekiragiro ky'okusengula abantu kirina okubaamu amannya g'abo abateekeddwa okusengulwa n'olunaku lwe balina okusengukirako.\n17 Wannyondo wa kkooti bw'amaliriza okusengula abantu, alina okuddayo mu kkooti n'agitegeeza ebivudde mu mulimu ogwamuwebwa.\n18 Ekiragiro kya kkooti kiteekeddwa okulaga ebikwata ku muntu asengula omulala ku ttaka.\nMINISITA w'Ebyettaka Beti Kamya awadde\nebiragiro 18 ebirina okugobererwa mu\nkusengula oweekibanja ku ttaka. Kamya,\nyabadde ku Media Center n'ategeeza nti,\nobuzibu we buva abantu okusengulwa\nku ttaka nga tebagoberedde mateeka\nn'agamba nti, poliisi, RDC n'obukiiko\nbw'ebyalo bwe buvaako obuzibu.\n"Ssebo RDC, nnyabo RDC, ssebo oba\nnnyabo DPC, ssebo ssentebe, singa wanaabaawo\nabantu abasengulwa mu bukyamu\ngwe gwe tujja okukwata," Beti Kamya bwe\nAbantu bangi abasengulwa ku ttaka,\nbabadde beemulugunya ku bitongole\nby'ebyokwerinda, baminisita, abanene\nmu magye n'abagagga okuba emabega\nw'emivuyo ku ttaka nga n'abamu, poliisi,\nba RDC n'abakulembeze ku byalo batya\nKamya yagambye nti, ‘Ggwe omuntu\nyenna bw'ajja okusengula abantu, mubuulire\netteeka kye ligamba bw'agaana wandiika\nlipooti ogimpeereze nze nja kuyita\nmu minisita we amutwala akolebweko\ntewali ali waggulu wa mateeka.'\nEbiragiro Kamya bye yawadde yagambye\nnti, bitandikirawo okukola nga mu bino\n1 Omuntu yenna ali ku ttaka mu mateeka,\nalina kusengulwa ng'alemereddwa\nokusasula busuulu era alina okuweebwa\nemyezi mukaaga okuva ekiragiro lwe kifulumye\nave ku ttaka.\n2 Omupangisa ku ttaka ayagala okukyusa\nokuzza ekifo kye yapangisa mu mikono\ngy'omuntu omulala ng'omukisa ogusooka\ntaguwadde nnannyini ttaka aba azzizza\nmusango era mu ngeri eyo, aba yeggyeeko\nolukusa ku ttaka.\n3 Nnanyini ttaka bw'atunda ekyapa ne\nkikyusa obwannannyini, abasangiddwa ku\nttaka nga baliko mu mateeka tebateekeddwa\n4 Abapangisa ku ttaka, batwalibwa nti,\nbapangisa ba nnannyini ttaka amanyiddwa\nmu mateeka wadde nga tebalina bwannannyini\n5 Okusengula abantu kwonna\nkuteekeddwa kukolebwa nga waliwo\nekiragiro kya kkooti nga kirambika bulungi\nn'abalina okusengula abantu.\n6 Poliisi n'abakulembeze b'ebyalo\nbateekeddwa okutegeezebwa nga bagenda\nokusengula abantu ne babeerawo.\n7 Okusengula abantu kuteekeddwa\nokugoberera amateeka agafuga eddembe\nly'obuntu era tewateekeddwa kubeerawo\n8 Abakazi, abaana, abaliko obulemu\nn'abakadde bateekeddwa okuweebwa obukuumi\nsinga wabaawo okusengula abantu\n9 Wannyondo wa kkooti asengula\nabantu, alina okutereka ebintu by'omuntu\ngw'asengudde okumala ennaku 14 singa\naba talina waakubiteeka.\n10 Abantu abagenda okusengulwa ku\nttaka, balina okuweebwa olukusa okwemenyera\nobuyumba bwabwe obuba bwazimbibwa\n11 Okusengula abantu kulina kukolebwa\nwakati w'essaawa 2:00 ez'oku makya\nn'essaawa 12:00 ez'akawungeezi.\n12 Ng'okusengula abantu tekunnabaawo,\nwateekeddwa okubeerawo ekiragiro\nkya kkooti ekiraga amannya g'omuntu\nateekeddwa okusengulwa oba ebikwata ku\nkizimbe ekirina okumenyebwa.\n13 Omuntu agenda okusengulwa\nateekeddwa okuba nga yaweebwa\n14 Okulabula eri abagenda okusengulwa\nkulina okubaamu ebikwata ku ttaka\nkwe basengulwa n'ensonga ebasenguza.\n15 Okulabula kw'okusengula abantu\nkuteekeddwa okuyisibwa mu mikutu\ngy'amawulire mu nnimi abantu ze bategeera\n16 Ekiragiro ky'okusengula\nabantu kirina okubaamu amannya\nokusengulwa n'olunaku lwe\n17 Wannyondo wa\nokusengula abantu, alina\nokuddayo mu kkooti\nmu mulimu ogwamuwebwa.\n18 Ekiragiro kya\nku muntu asengula\nEbyettaka Beti Kamya


Bukedde Online - Engoye okuli ffeesi z’abantu zinkolera ennaku zino\nEngoye okuli ffeesi z’abantu zinkolera ennaku zino\nEngeri gy’oyambala engoye ezikoleddwa mu...\nZiizino ensawo ezifaanana ‘baketi’\nMERRY Bridget Asiimwe ow’e Sseguku y’omu ku bawala abafuba okwambala ebiri ku mulembe.\nAsoma bya misono mu ttendekero erimu mu Kampala kw’agatta okukola mu dduuka eritunda engoye z’abakyala e Nakulabye. Agamba nti omusono gw’engoye eziriko ff eesi z’abantu gwe gumu ku gimukutte omubabiro ensangi zino. Bino yabinnyonnyodde PATRICK KIBIRANGO n’agattako n’ebintu ebirala by’akola okwekuuma ng’alabika bulungi.\nOmusono guno ogw’engoye eziriko ffeesi z’abantu gubaddewo, wabula gye buvuddeko abayiiya b’emisono bazzemu okugukola mu ngoye eziteekebwako ffeesi z’abantu ab’enjawulo.\nFfeesi zino ziteekebwa mu maaso, emabega oba mu mbiriizi.\nFfeesi ezitera okuteekebwako ze za bassereebu mu nsi ez’enjawulo, ssaako badizayina abamanyi eby’emisono. Ffeesi zino zikubibwa ku ngoye ez’enjawulo omuli bbulawuzi, ‘dress shirts’, ebiteeteeyi, sikaati n’emijoozi.\nWaliwo n’ezikubwa ku nsawo n’engatto. Engoye ezikubiddwaako ffeesi zigula wakati wa 20,000/- ne 30,000/-. Zisinga kukolebwa mu matiiriyo ya ‘shiffon’ nga zitangaala, wabula waliwo n’ezikolebwa mu matiiriyo enaanuuka.\nAsiimwe agamba nti okuva engoye zino bwe zaakomawo atera okuzambala naddala ng’agenda mu bifo ebisanyukirwamu ne mu biseera bye eby’eddembe.\nAgamba nti ekimu ku bimwagaza engoye ez’ekika kino ze ffeesi z’abakazi abanyirira era abalungi ezikubwako, era buli lw’azambala awulira nga ddala anyumye;\nSiteera kusiba nviiri era ebiseera ebisinga ntera okukuuma enviiri zange nga za ‘natural’ kuba zimpa emirembe. Kye nfubako kwe kuziyonja n’okuzirabirira obulungi. Bwemba njagadde okuzisibamu mpozzi ntera kusiba duleedi ennyimpi era zino zimmalako 100,000/-. Enviiri zange nnaziwa olunaku lwa Ssande lwe nzikolako mu ngeri ey’enjawulo ne zirabika bulungi.\nZino nfaayo okuzikuuma nga nnyonjo era nga zirabika bulungi. Zino nzikolerako ku Gazaland awali omuvubuka aziyooyoota ku 20,000/-. Nzikolako buli luvannyuma lwa wiiki mpozzi lwe sifunye budde sisussa wiiki bbiri era nsiiga langi ezaaka ng’emmyuufu ne ppinki.\nOlususu lwange okulukuuma nga lulabika bulungi, okusookera ddala neewala situleesi obutafuukuula lususu lwange naye nga mu byonna sirya nnyo bintu bya masavu obutafuna mbalabe wamu n’okunywa egiraasi y’amazzi agabuguma buli ku makya.\nEkirala nze seesiiga bizigo nga ηηenda kwebaka okuyamba olususu lwange okukola obulungi.\nNeewala n’okwesiiga buli kika kya bizigo okuggyako ‘coco butter’ kubanga anyiriza olususu lwange ate n’alukuuma nga luweweera bulungi. Neewala okukombooza buli kika kya bizigo kubanga mmanyi nti byonoona olususu.\nFfiga yange Katonda gye yampa nfuba okugikuuma nga nkola dduyiro.\nAte oluusi ntambula ku ηηendo empanvu bwe mbaako gye ndaga ne sirinnyawo mmotoka oba bodaboda. Nnayiga n’okuliira mu biseera ebituufu, era bwe zisukka essaawa 4:00 ez’ekiro siddamu kulya mmere okwewala omugejjo.\nNtera kwambala engatto za fulaati n’obukondo obutali buwanvu nnyo, kubanga ze zimpa emirembe nga ntambula, n’obutakaalukanya ntumbwe yange kukogga.


Bukedde Online - Akasimu ke munkubira simanyi bwe kafaanana\nMadaamu ggwe onsaana\nNZE akasimu ke mwogerako simanyi bwe kafaanana kuba sinnakakwatako. Bwatyo musajjamukulu bwe yalaajanye ng’abatuuze bamuwalabanya okumuzza ku kawooteeri gye yabbye akasimu.\nOmusajja nga bamuwalabanya\nMu kawooteeri katonninnyira kano, nnannyiniko amannyi okuleka akasimu ke ku mmeeza gye bateekako essowaani n’atandika okutambuza emmere. Kigambibwa nti ggaayi ono yazze kubuuza bbeeyi ya mmere yaabwe naye nga yatuukidde ddala mu ffumbiro gye bateeka amasowaani era gye yakabbidde.\nBwe baamubuuzizza ekika ky’emmere gye yabadde ayagala n’abagamba kaasooke yeerowooze. Omukyala yagenze okunoonya essimu ye nga tagiraba we yabadde agitadde kwe kumugoba ne bamukwata ne bamubuuza gy’agitadde nga bwe bamuyisaamu empi n’ensambaggere. Oluvannyuma yagibawadde ne bamuleka n’agenda ng’atonnya musaayi.\nBakoze pulaani okugolola Trump ettumba


Olubereberye 42 | Bayibuli ey'Oku Mukutu Gwaffe Ogwa Intaneeti | New World Translation\nBaganda ba Yusufu bagenda e Misiri (1-4)\nYusufu agezesa baganda be (5-25)\nBaganda ba Yusufu baddayo eka eri Yakobo (26-38)\n42 Yakobo bwe yakitegeera nti e Misiri eriyo emmere,*+ n’agamba batabani be nti: “Lwaki mudda awo buli omu okutunuulira munne?” 2 Era n’abagamba nti: “Mpulidde nti e Misiri eriyo emmere, mugende mutugulire emmere eneetubeesaawo tuleme okufa.”+ 3 Awo baganda ba Yusufu kkumi+ ne bagenda e Misiri okugula emmere. 4 Naye Yakobo teyasindika Benyamini+ muganda wa Yusufu kugenda na baganda be, kubanga yagamba nti: “Si kulwa ng’afuna akabenje n’afa.”+ 5 Awo batabani ba Isirayiri ne bagendera wamu n’abalala abaali bagenda okugula emmere, kubanga enjala yali etuuse ne mu nsi ya Kanani.+ 6 Yusufu ye yalina obuyinza ku nsi ya Misiri,+ era abantu bonna abaavanga wonna mu nsi ye yabaguzanga emmere.+ Awo baganda ba Yusufu ne bajja ne bamuvunnamira, obwenyi bwabwe ne butuukira ddala ku ttaka.+ 7 Yusufu bwe yalaba baganda be, yabategeererawo, naye ne yeefuula ne batayinza kumutegeera.+ N’ayogera nabo n’obukambwe n’abagamba nti: “Muvudde wa?” Ne bamuddamu nti: “Tuvudde mu nsi ya Kanani era tuzze kugula mmere.”+ 8 Bw’atyo Yusufu n’ategeera baganda be naye bo tebaamutegeera. 9 Amangu ago n’ajjukira ebirooto ebibakwatako bye yaloota,+ n’abagamba nti: “Muli bakessi! Muzze okulaba awali obunafu bw’ensi yaffe!” 10 Ne bamugamba nti: “Nedda mukama waffe, abaweereza bo bazze kugula mmere. 11 Ffenna tuli baana ba musajja omu. Tuli bantu ba mazima. Abaweereza bo si bakessi.” 12 Naye n’abagamba nti: “Nedda! Muzze okulaba awali obunafu bw’ensi yaffe!” 13 Ne bamuddamu nti: “Abaweereza bo bali ab’oluganda 12.+ Tuli baana ba musajja omu+ mu nsi ya Kanani; asembayo obuto ali ne kitaffe kaakano,+ ate omulala takyaliwo.”+ 14 Naye Yusufu n’abagamba nti: “Kye mbagambye ky’ekyo, ‘Muli bakessi!’ 15 Mugenda kugezesebwa bwe muti: Nga Falaawo bw’ali omulamu, temujja kuva wano okutuusa nga muganda wammwe asembayo obuto azze wano.+ 16 Mutume omu ku mmwe aleete muganda wammwe, abalala musigale nga musibiddwa, ebigambo byammwe bisobole okukakasibwa obanga bya mazima. Bwe kitaba bwe kityo, nga Falaawo bw’ali omulamu, muli bakessi.” 17 Awo bonna n’abaggalira okumala ennaku ssatu. 18 Ku lunaku olw’okusatu Yusufu n’abagamba nti: “Ntya Katonda. Kale mukole bwe muti musobole okusigala nga muli balamu. 19 Bwe muba nga muli ba mazima, omu ku baganda bammwe asigale ng’asibiddwa mu nnyumba eno mwe musibiddwa, mmwe abalala muyinza okugenda ne mutwala emmere, ab’omu maka gammwe baleme okufa enjala.+ 20 Era oluvannyuma bwe munandeetera muganda wammwe asembayo obuto, kijja kukakasibwa nti ebigambo byammwe bya mazima, era temujja kufa.” Ne bakola bwe batyo. 21 Ne batandika okugambagana nti: “Mazima ddala kino kibonerezo olw’ekyo kye twakola muganda waffe,+ kubanga twalaba ennaku ey’amaanyi gye yalimu bwe yatwegayirira tumusaasire naye ne tutawuliriza. Eyo ye nsonga lwaki emitawaana gino gitujjidde.” 22 Awo Lewubeeni n’abagamba nti: “Saabagamba nti, ‘Temukola kibi ku mwana oyo,’ naye ne mutawuliriza?+ Kaakano omusaayi gwe gutulondoola.”+ 23 Naye bo tebaamanya nti Yusufu yali ategeera bye boogera kubanga baayogeranga naye nga waliwo avvuunula. 24 Awo Yusufu n’ava we baali n’atandika okukaaba.+ Bwe yakomawo n’ayogera nabo nate, n’atwala Simiyoni+ n’amusiba nga balaba.+ 25 Yusufu n’alagira bajjuze ensawo zaabwe emmere, bazze ssente za buli omu mu nsawo ye, era babawe n’emmere ey’okulya ku lugendo. Ekyo ne kibakolerwa. 26 Awo ne batikka emmere yaabwe ku ndogoyi zaabwe ne bavaayo ne bagenda. 27 Omu bwe yasumulula ensawo ye okuwa endogoyi ye eby’okulya mu kifo we baasula, n’alaba ssente ze nga ziri mu mumwa gw’ensawo ye. 28 Awo n’agamba baganda be nti: “Ssente zange baazinzirizza era ziizino mu nsawo yange!” Emitima ne gibatyemuka ne bakankana, ne bagambagana nti: “Kiki kino Katonda ky’atukoze?” 29 Bwe baatuuka eri Yakobo kitaabwe mu nsi ya Kanani ne bamubuulira byonna ebyabatuukako nga bagamba nti: 30 “Omusajja alina obuyinza ku nsi eyo yayogera naffe mu ngeri ey’obukambwe+ n’atulumiriza nti tuketta nsi. 31 Naye twamugamba nti, ‘Tuli bantu ba mazima, tetuli bakessi.+ 32 Tuli ab’oluganda 12,+ era kitaffe y’omu. Naye omu takyaliwo,+ ate asembayo obuto kaakano ali ne kitaffe mu nsi ya Kanani.’+ 33 Naye omusajja alina obuyinza ku nsi eyo yatugamba nti, ‘Ku kino kwe nnaategeerera nti muli ba mazima: Omu ku baganda bammwe mumuleke asigale nange,+ mmwe mutwale emmere olw’enjala eri mu maka gammwe.+ 34 Mundeetere muganda wammwe asembayo obuto ndyoke ntegeere nti temuli bakessi, wabula nti muli ba mazima. Awo nja kubaddiza muganda wammwe era mujja kusuubuliranga mu nsi eno.’” 35 Awo bwe baali baggya ebintu mu nsawo zaabwe, buli omu n’asanga akasawo ke aka ssente mu nsawo ye, era bo ne kitaabwe bwe baalaba obusawo obwo ne batya. 36 Awo Yakobo n’abagamba nti: “Munzigyeeko abaana bange!+ Yusufu takyaliwo+ ne Simiyoni takyaliwo,+ ate ne Benyamini mugenda kumutwala! Bino byonna bijjidde nze!” 37 Naye Lewubeeni n’agamba kitaawe nti: “Bwe sirikomyawo Benyamini gy’oli,+ batabani bange bombi obattanga. Munkwase, era nja kumukomyawo gy’oli.”+ 38 Kyokka ye n’agamba nti: “Omwana wange tajja kugenda nammwe, kubanga muganda we yafa era yasigala yekka.+ Singa afuna akabenje nga muli ku lugendo n’afa, mazima ddala mulindeetera okukkirira emagombe*+ mu bukadde bwange nga ndi munakuwavu.”+


Isaaya 46 | Bayibuli ey'Oku Mukutu Gwaffe Ogwa Intaneeti | New World Translation\nEnjawulo wakati w’ebifaananyi bya Babulooni ne Katonda wa Isirayiri (1-13)\nYakuwa ayogera ebiribaawo mu maaso (10)\nEkinyonyi ekirya ennyama okuva ebuvanjuba (11)\n46 Beri akutama,+ Nebo yeeweta. Ebifaananyi byabwe bitikkiddwa ku nsolo, ku nsolo ezeetikka emigugu.+ Biringa omugugu oguzitoowerera ensolo ezikooye. 2 Beeweta era bombi bakutama;Tebayinza kununula migugu,*Era nabo bennyini batwalibwa mu buwambe. 3 “Mumpulirize mmwe ennyumba ya Yakobo, nammwe mmwenna ab’ennyumba ya Isirayiri abasigaddewo,+Mmwe be nnasitula okuva lwe mwazaalibwa era be nnalabirira okuviira ddala mu lubuto.+ 4 N’okutuusa lw’olikaddiwa, sirikyuka;+N’okutuusa lw’olifuna envi, nja kukuwaniriranga. Nja kukusitula, nkuwanirire, era nkununule, nga bwe nkoze.+ 5 Ani gwe mulinfaananya oba gwe mulinnenkanya oba gwe mulingeraageranyaako,+Tube nga tufaanagana?+ 6 Waliwo abo abafukumula zzaabu okuva mu nsawo zaabwe;Bapima ffeeza ku minzaani. Bapangisa omuweesi n’amukolamu katonda.+ Awo ne bavunnama, weewaawo ne bamusinza.+ 7 Bamusitulira ku bibegaabega byabwe;+Bamusitula ne bamuteeka mu kifo kye, n’ayimirira awo. Tava mu kifo kye.+ Bamukoowoola, naye tabaanukula;Tasobola kununula muntu n’omu mu buzibu bw’abaamu.+ 8 “Mujjukire kino, era mube bavumu. Mukisse ku mutima gwammwe, mmwe aboonoonyi. 9 Mujjukire ebintu ebyayita* eby’omu biseera eby’edda,Nti nze Katonda, era teri mulala. Nze Katonda, era teriiyo alinga nze.+ 10 Okuva ku lubereberye nnangirira ebintu ebiribaawo,Okuva edda n’edda nnangirira ebintu ebitannaba kukolebwa.+ Ŋŋamba nti, ‘Ekyo kye nsalawo* kijja kutuukirira,+Era nja kukola kyonna kye njagala.’+ 11 Mpita ekinyonyi ekirya ennyama okuva ebuvanjuba,+Mpita omuntu okuva mu nsi eri ewala okutuukiriza kye nsazeewo.*+ Njogedde, era nja kukituukiriza. Nkiteeseteese, era nja kukikola.+ 12 Mumpulirize mmwe abalina omutima omukakanyavu,*Mmwe abali ewala ennyo n’obutuukirivu. 13 Obutuukirivu bwange mbusembezza kumpi;Tebuli wala,Era obulokozi bwange tebulirwa.+ Ndireeta obulokozi mu Sayuuni, ndireeta ekitiibwa kyange mu Isirayiri.”+\n^ Kwe kugamba, ebifaananyi ebitikkiddwa ku nsolo.\n^ Obut., “ebyasooka.”\n^ Oba, “Ekigendererwa kyange.”\n^ Obut., “ogw’amaanyi.”


KAWEEFUBE w'okununula ssente obukadde 135 okuva ku mugagga Bryan White (Bryan Kirumira) nnannyini Bryan White Foundation bw'agaanyi, amubanja namuwawaabira mu kkooti asobole okununula ssente ze.\nEndooliito zino zatandika gye buvuddeko, Ephraim Kirumira Majjanja nnannyini kkampuni ekola weema eya Majjanja & Sons e Kireka era nga mutuuze mu kifo kino okulumiriza Bryan White okugaana okumusasula obukadde 135 era yali tannamuwa tenti namutiisatiisa okumukuba amasasi.\nMajjanja alabye embeera egaanyi ekiwejjowejjo ng'ali mu kkooti enkulu etawulula enkayana z'ebyobusuubuzi mu Kampala ng'ayita mu kkampuni ye eya Majjanja & sons company Ltd ng'omusango guli ku fayiro nnamba CS 137/19. Nawawaabira Bryan Kirumira amanyiddwa nga Bryan White, badayirekita mu kkampuni ye eya Bryan White Foundation ne Nicholas Muwanguzi owa Wald electronicis.\nEbiwandiiko bya kkooti byalaze nti mu October wa 2018, Muwanguzi yatuukirira Majjanja ku lwa Bryan White ne kkampuni ye eya Bryan White Foundation namusomera ddiru nti abakolere weema eziwera ku 270,000,000 Majjanja n'abuguma.\nNga October 13 2018 Bryan White ne kkampuni ye eya Bryan White Foundation ng'abayita mu agenti waabwe Muwanguzi basasula obukadde 135 era ne basuubiza okusasula ezaasigalayo obukadde 135 ne batandika okukola era mu nnaku ntono baali bamaze.\nNga October 24 2018 Majjanja yabawa weema zino era nga Muwanguzi ye yazinona nga tebannassa mukono ku kiwandiiko ekiraga nti bazifunye Bryan White ne Muwanguzi bazirambula ne bazekkennenya.\nEra bwe bamala okuzirambula Bryan White ne Muwanguzi baategezza Majjanja nti ssente ezaasigalayo baakuzisasula mu wiiki emu yokka kyokka nakati bakyagaanyi okusasula ssente zino newakubadde babanjiza obwoya ne bubula okubaggwa ku ntumbwe.\nAkikkaatiriza nti nga February 5 2019 Majjanja ng'ali ne banne bagenda mu kyalo e Busunju Kikandwa Mityana nga bagenze kubanja ssente kyokka babasiba busibi ku poliisi y'e Busunju oluvannyuma ne batwalibwa ku poliisi e Mityana gye babaggulirako omusango omusango gw'okukozesa olukujukuju ne bamuggyako ssente oluvannyuma gye babateera ku kakalu ka poliisi.\nNga Bryan White yekwasa nti omutindo gwa weema gwali mubi nnyo nti yaziteeka mu musana ennaku bbiri ne zitandika okuggyamu ebituli wabula fayiro bwe yatwalibwa ew'omuwaabi wa gavumenti okubawabula wabula nalagira bagiggale kuba omusango guggwa mu nsonga za ngassi. Omusango guno gwaweereddwa omuamuzi Anna Mugenyi yanaaguwulira


Bukedde Online - Ssente zitabudde aba FMU\nSserumaga ayogeredde bakama be amafuukuule...\nOLUVANNYUMA lwa pulezidenti w’ekibiina ekitwala omuzannyo gw’emmotoka ne ddigi z’empaka ekya FMU okuwakanya ensimbi ezigenda okusoloozebwa mu mpaka za SMC Sprint Championship, abaazitegese bagamba nti si beetegefu kuzikendeeza.\nDusman Okee Pulezidenti wa FMU\nEmpaka zaakubaawo nga December 26, ng’aba Southern Motor Club be bazitegese.\nAbawagizi abanajja okulaba empaka zino baakusasula 20,000/- wabula okusinziira ku bbaluwa Dusman Okee, pulezidenti wa FMU gye yabaweerezza ku Mmande, yalagidde kiraabu eno okusala emiwendo gidde ku 10,000/-, abawagizi kwe batera okuyingirira nga bwe banaagaana, waakugaana abavuzi okuzeetabamu.\n“Kuno kubeera kunyigiriza bawagizi abazze batambula naffe mu bitundu eby’enjawulo. Singa SMC tesala ku miwendo tugenda kukugira abavuzi abeewandiisa ne FMU okuzeetabamu,” Okee bwe yagambye mu bbaluwa gye yawandiise.\nGoerge Ssemakula, omu kubategesi, agamba nti baakozesezza ssente nnyingi okutegeka empaka zino ate nga FMU baagiwa dda omutemwa gw’esaba ng’okusala ku ssente z’oku mulyango, tekijja kusoboka.\nAbavuzi baakuvuganyiza ku buwanvu bwa kiromita 3 ng’empaka zino ze zigenda okuggalawo engule y’empaka ez’akafubutuko ekulembeddwa Ronald Ssebuguzi n’obubonero 56.3 ng’addiriddwa Duncan Mubiru ‘Kikankane’ ku bubonero 43.8 ne Jas Mangat ku 36.\nAbasawo b'e Kabale basasuddwa\nTunyigirizibwa ekisusse - basawo\nBobi Wine bakamussaako eccupa 12 e Mulago


Bukedde Online - Ssekukkulu okutali ttooke!\nSsekukkulu okutali ttooke!\nPikipiki ki esinga okukola ssente?\n'Nkoze akuuma akakozesa amanda okutulisa e...\nKUBAMU akafaananyi nga ku Ssekukkulu eno ebindabinda tolidde ku ttooke! Nga mu lusuku wadde ka mukubyakkonde tokalina kubanga ebitooke byonna byakala!\nAmatooke y'emu ku mmere esinga okwettanirwa wano mu Uganda, endala egigobereza kuliko muwogo ne kasooli.\nBangi naddala mu Buganda n'ebuvanjuba bwa Uganda bw'atalya ku ttooke awulira ng’atalidde mmere.\nBw’oba omu ku bawoomerwa ettooke kwata ku ttama kuba akabi kaalabise dda! Mu kiseera kino obulwadde bwa kiwotokwa obusinga okutawaanya ebitooke bubunye buli wamu nti abakugu batandise okweraliikirira nti ebitooke byandisaanirawo ddala!\nAkawuka ka kiwotokwa kasobola okulya olusuku lwonna ne luggwaawo awatali kusosola bugazi bwa lusuku era kalya buli kika kya kitooke.\nOkuva mu 2001 akawuka kano lwe kaazingako Uganda, ebitundu nga Masaka, Kiboga, Luweero n'ebirala abalimi baayo bakaasimula bugolo era bangi kubo eby'okulima amatooke baabivaako dda! E Buvanjuba bwa Uganda baali bakuba gudiikudde, wabula emyaka ng’esatu emabega akawuka kaabazinda era kabakekemya bukoko.\nEbyo byandibadde awo ng'akawuka kano kaliko eddagala oba oli awo omulimi yandikanyizza kufuuyira, naye tekalina ddagala era amagezi ge bakuwa singa okalaba ku kitooke kusigulawo kikolo kyonna okyokye n'oluvannyuma oyiseewo akabanga osimbe ekikolo ekirala.\nNaye n'omulimu gw'osigula ebitooke si mwangu, ate abalimi abamu balemwa okwekuuma ebikozesebwa mu nnimiro gamba ng’enkumbi, ejjambiya, obwambe, ebiwabyo n'ebikozesebwa ebirala. Kino nakyo abalimi batono abakikola ate abamu era babisobya ne basigala nga batambuza obulwadde mu nnimro.\nAbamu bafubye okwerinda obulwadde mu nsuku zaabwe, naye ate balirwana bbo ne basigala nga tebalina kye bakozeewo kulwanyisa biwuka, era ekiddako kiwuka kutambula nga kiva ewa muliraanwa nga kidda mu lusuku oluyonjo era ne bamaliriza nga bakotokedde busa!\nAte oli akubuuza nti akawuka akatambuzibwa obuswera olwo okalwanyisa otya? Kale byonna kati ensuku zisigaddewo ku Bwakatonda! Wabula kubamu akafaananyi omuntu alina yiika egendamu ebikolo 450, nga buli mwezi osigulayo ebikolo 5, olwo omwaka onooba osigudde bimeka?\nKino kitegeeza nti ku myaka egitasukka mukaaga olusuku ojja kuba olumazeewo, nga tolutemamu mmere wabula osigula akawuka nga kakuli bubi! Emyaka nga 50, wandyesanga ng’okulya ku ttooke kifuuse kizibu ate nga lya bbeeyi nnyo singa tewabaawo kikolebwea mangu.\nEttooke nga lisaanikiddwa mu sseppiki\nEddagala eritta akawuka libuze\nDr. Andrew Kiggundu, omu ku banoonyereza ku bitooke e Kawanda, agamba: Eddagala eritta akawuka akakaza ebitooke likyatulemye okuzuula, wabula mu kiseera kino tumaze okuunoonyereza ne tufuna endagabutonde (ggiini) okuva mu kaamulali ne tuzissa mu bitooke.\nEbitooke bye bimu tubiteekamu n’akawuka ka kiwotokwa, ng’ekigendererwa nti singa olusuku lukwatibwa akawuka ne kasanga nga munda mu kitooke mulimu akawuka akaasookamu, kiba kizibu ekitooke ekyo okukosebwa ennyo. Wabula twesanze ng’era waliwo ebitooke ebifa wadde tubikozeeko bwe tuti!\nEkibi kiri nti ebitooke bino birina kukoma ku kubinoonyerezaako tebisobola kutuuka ku balimi, kubanga enkola ey’okusimbuliza ggiini okugiggya mu kaamulali okugissa mu bitooke byaffe Ebiganda ebyakozesebwa tekkirizibwa mu Uganda kuba tewali tteeka.\nN’olwekyo ebitooke ebigumira kiwotokwa okusobola okubizaazaamu okusobola okutuuka ku balimi, etteeka lino kati eriri mu Palamenti lirina kusooka kuyita.\nEbitooke okufa n’okubitabulamu kamyu bisigalewo oyagala ki?\nAkulira okunoonyereza ku bitooke e Kawanda Dr. Jerome Kubiriba agamba: Kinneewuunyisa ababaka ba Palamenti abamu okugamba nti bagenda kwebuuza ku balonzi baabwe basobole okuyisa etteeka lino! Kuwabula ki kwe basuubira okufuna mu balonzi nga ne kye bababuuzaako tebakimanyi?\nTebasimbanga ku bitooke oba ensigo ez'ekika kino olwo bagenda kubafunamu ki?Ekikulu mu byonna bbo ababaka balina okutegeera obulungi bwa tekinologiya ono ne bayisa etteeka ku lw’obulungi bw'abantu be bakiikirira, olwo kiyambe abantu okufuna ensigo ennungi kibongere ku bugagga bw'emmere n'ensimbi nga bafunye ebirime ebitatawaanyizibwa buwuka.”\nOmu ku bannasaayansi ataayagadde kumwatuukiriza agamba:\nEkimu ku bisibye etteeka lino kwe kuba ng'ababaka abasinga ebintu bya ssaayansi n'ebyobulimi tebabitegeera. Ate tebakoma ku butabitegeera wabula n'okubyagala tebabyagala, kale kino nakyo kifuuse kizibu.\nAbabaka bw'obagamba ku bintu by'okusimbuliza ggiini okuva mu kirime ekimu okudda ku kirala, abamu tebabimanyi kale kyewuunyisa abamu obasanga nga bali mu ng’ambo nti ebirime ebigenda okufuluma bya butwa, tebijja kuddamu kusimbibwa n'ebirala ebiringa ebyo ekintu ekitali kituufu.\nMu mbeera eno, Dr. Kiggundu agamba: Singa okusimbuliza kuno kubaawo, tewali kintu kirala kikyuka mu kirime. Ekirime kisigala nga bwe kibadde, mu mpooma, okubala, ebbanga lye kikulira ate mwattu kiyambibwa mu kulwanyisa ndwadde nga n'olumu baba n'obusobozi obukyongeramu vitamiini.\nKyokka James Nabende, omulimi w’olusuku e Butambala agamba nti bwe baali baleeta ebitooke bya FHIA, bwe batyo bwe baayogeranga nti empooma y’emmere tekyuka. “kati FHIA okuggyako ng’enjala ekuluma nnyo toyinza kumufumbamu mmere n’egenda, mpizzi ng’ogenda kugiwa mbizzi n’ebisolo ebirala,” bw’agamba.\nMathias Kasamba, omubaka wa Kakuuto era mmemba ku kakiiko ka palamenti ak'ebyobulimi, obuvubi n'obulunzi agamba: Etteeka lino lisaanye okuyita, wabula wakyaliwo ababaka abamu abalirinako endowooza enkyamu nti oba oli awo tekinologiya ono ayinza okuba ow'obulabe eri abantu ekintu ekitali kituufu.\nAte ekirungi mu byonna kye batya, era y'ensonga lwaki etteeka lijja ndowooza kyandibadde kibawa buvumu kuba ebyo bye balowooza nti bibi etteeka bye ligenda okutunulamu.\nNaye singa etteeka lino teriyita si bitooke byokka, wabula Uganda tugenda kufiirwa ebintu bingi mu kwekulaakulanya n'okusobola okulongoosa omutindo gw'ebirime byaffe.\nWabula omubaka omukyala owa disitulikiti y'e Bukomansimbi, Susan Namaganda era nga mmemba ku kakiiko ka palamenti aka ssaayaansi ne tekinologiya kati akalina etteeka lino agamba: Buli Munnayuganda ayagala ensi ye, tasaanye kuwagira tteeka lino kubanga obulabe obulirimu tetujja kubusobola kubufuga nga tumaze okuliyisa.\nMu nsi gye balima emmere eya GMO okugeza nga Amerika emmere eteri ya GMO bagiseera okusinga eya GMO enkolerere.\nLwaki Uganda tetwesiba nnyo ku kulima emmere eyaffe ey’obutonde ne tugaziya akatale kaffe ebweru wa Uganda okusinga okudda ku mmere enkolerere?\nBannasaayansi mu kifo ky'okulowoolereza mu kusimbuliza ggiini, lwaki tebanoonyereza ne bazuula eddagala eritta akawuka akakaza ebitooke?\nEtteeka lino nze siraba gye litutwala okuggyako okwongera endwadde nga kookolo, enkulambi mu baana, okuleeta omugejjo ebintu bye tutajja kusobola kulwanyisa nga ne siriimu akyatuzinya ngera.”\nMu supamaketi mulimu ebintu bya GMO kubanga ebintu biva e South Afrika, Asia n'awalala era babirya, sso etteeka bwe liyita bino bya kwekeenneenyezebwa.\nEkirala ababaka abalimu okutya bandibadde batuukirira bannasaayansi ne babannyonnyola bulungi ku nkola y'okusimbuliza ggiini okuva mu kirime ekimu okudda mu kirala.\nEbyana byawambye Silk nga biyingira omwaka\nBoris ategekedde ki Brigitta?\nNakibinge agumizza abatereka mu Tropical Bank


Bukedde Online - Museveni ayagala Afrika ekole eggye eryawamu\nLT. Col. Juma Seiko akubye amasasi mwenda mu bantu!\nAdded 9th February 2020\nPULEZIDENTI Museveni asinzidde mu lukiiko lw’ekibiina ekigatta amawanga ga Afrika (AU) oluli ku mulamwa gw’okukomya entalo ku ssemazinga ono n’asaba wassibwewo eggye erya wamu erisobola okwang’anga olutalo lwonna olubalukawo mu Africa.\nMuseveni yagambye nti Afrika esobola okwekolera ku bizibu byayo byonna n'ategeeza nti okussibwawo kw'eggye erya wamu erisobola okukuuma Afrika kijja kuyamba olukalu luno okwerwanako singa wabaawo olutalo olubaluseewo.\nOkusinziira ku mukutu gwe ogwa Twitter, Pulezidenti bino yabyogedde akubiriza olukiiko olukwata ku bwangu Afrika bw'esobola okukozesa okwerwanako singa wabaawo ekiguddewo.\nOlukung'ana lw'amawanga ga Afrika ageegatira mu kibiina kya African Union luyindira mu kibuga Adis Ababa ekya Ethiopia ku mulamwa gw'okusirisa emmundu (okumalawo entalo) ku lukalu luno.\nAmawanga gano gaayisa ekiteeso ky'okumalawo entalo zonna ku lukalu luno omwaka 2020 wegunagweerako kyokka abatunuulizi bagamba nti ekirooto kino kiyinza okuba ekizibu okutuukiriza ku entalo kuba zikyayinda e Libya, Somalia, South Sudan, Western Sahara n'ewalala.\nNga tanayingira mu lukiiko Pulezidenti yayitidde ku meeza okwabadde ekitabo ky'okukungubagira eyali Pulezidenti wa Kenya , Daniel arap Moi n'assa omukono mu kitabo kino ng'akubagiza Kenya n'abatuuze baayo olw'okuvibwako omuntu gwe yayogeddeko ng'omuntu abadde n'omutima gw'obwa sseruganda bw'Omufirika.\nGaddafi n'entalo z'azze awakula mu Afrika n'awalala\nEjjoogo lya Russia liwalirizza Amerika ne Bungereza okuwawula emmundu\nAbabaka ba Palamenti bakkiriziganyizza ne Pulezidenti Museveni


Okuva 13Okuva 15\nOkuva 14:5-9 Endagaano Enkadde nʼEndagaano Empya (LCB)\n5 Kabaka w’e Misiri bwe yategeera ng’Abayisirayiri baddukidde ddala, Falaawo n’abakungu be ne bejjusa, ne bagamba nti, “Kiki kino kye tukoze, okuleka Abayisirayiri ababadde batukolera ne bagenda?” 6 Bw’atyo n’ateekateeka eggaali lye erisikibwa embalaasi, n’eggye ly’anaagenda nalyo. 7 Yatwala amagaali lukaaga agasingira ddala obulungi, n’agattako n’amagaali amalala gonna agaali mu Misiri, n’abalwanyi abaduumizi nga be bagavuga. 8 Mukama n’akakanyaza omutima gwa Falaawo Kabaka w’e Misiri, n’agoberera abaana ba Isirayiri. Abaana ba Isirayiri ne bakwata olugendo lwabwe nga tebaliiko gwe batya. 9 Abamisiri ne babawondera: embalaasi zonna, n’amagaali gonna aga Falaawo agasikibwa embalaasi, n’abeebagadde embalaasi, n’eggye lye, ne babasanga nga basiisidde ku lubalama lw’ennyanja okumpi ne Pikakirosi, nga boolekedde Baali Zefoni.\nBalam 4Balam 6\nBalam 5:30 Endagaano Enkadde nʼEndagaano Empya (LCB)\n30 ‘Tebazudde omunyago era tebali mu kugugabana,\nIsaaya 52Isaaya 54\nIsaaya 53:12 Endagaano Enkadde nʼEndagaano Empya (LCB)\n12 Kyendiva mmuwa ekifo eky’ekitiibwa mu bangi,


Obukristaayo kyeki? Era Abakristaayo bakkiriza kki?\n1 Abakolinso 15:1-4 egamba, "Kale mbategeeza, ab'oluganda, enjiri gye nnababuulira, era gye mwaweebwa, era gye munywereramu, era gye mulokokeramu; mbategeeza ebigambo bye nnagibuuliriramu, oba nga muginyweza, wabula nga mwakkiririza bwereere. Kubanga nnasooka okubawa mmwe era kye nnaweebwa, nga Kristo yafa olw'ebibi byaffe ng'ebyawandiikibwa bwe byogera; era nga yaziikibwa; era nga yazuukizibwa ku lunaku olw'okusatu ng'ebyawandiikibwa bwe byogera;"\nMu bimpimpi, ekyo kyenyusi eky'enzikiriza y'Abaktistaayo. Okuba nga kwa njawulo ku nzikkiriza endala, obukristaayo businga kutunulira nkolagana okusiinga enkola oba eneeyisa y'ekinadiini. Mu kifo ky’okugoberera olukalala lw'ebyo byolina okukola n'ebyotalina kukola, ekigendererwa ky'obukristaayo kwekusobozesa omuntu okuba n’enkolagana ne Katonda Kitaffe. Enkolagana eno, omuntu asobola okugifuna olw'omulimu Yesu Kristu gwe Yakola n'ebyo omwoyo mutukuvu byakola mu bulamu bw'omukristaayo.\nAbakristaayo bakkiriza nti Bayibuli yaluŋŋamizibwa Katonda, kigambo kya Katonda ekitalimu nsobi, era ensomesa yakyo erina obuyinza obwenkomeredde.(2 Timosewo 3:16; 2 Petero 1:20-21). Abakristaayo bakkiriza mu Katonda omu ali mu busatu; Taata, Omwana, n'Omwoyo Omutukuvu.\nAbakristaayo bakkiriza nti omuntu yatondebwa okuba n'enkolagana ne Katonda, naye ekibi kyayawula omuntu ne Katonda (Abaruumi 3:23, 5:12). Obukristaayo busomesa nti Kristu yatambula ensi, nga Katonda ajjude ate nga muntu ajjude (Abafiripi 2:6-11), nafa ku Musaalaba. Abakristaayo bakkiriza nti bweyamala kufa ku musaalaba, Kristu yaziikibwa, nazuukira , era kati ali ku mukono ogwa ddyo ogwa kitaawe, yegayirira kulw’abakkiriza emirembe gyonna.(Abaebulaniya 7:25). Obukristaayo bulangirira nti okufa kwa Kristu ku Musalaba kwamala okusasula ebanja ely'ekibi elibanjibwa abantu bonna era kuno kwa zaawo enkolagana wakati wa Katonda n'omutu eyali emenyese.( Abaebulaniya 9:11-14, 10:10; Abaruumi 5:8, 6:23).\nOmuntu yenna okusobola okulokolebwa, alina okuteeka okukkiriza kwe kwona mu mulimu Kristu gweyamaliriza ku Musaalaba. Omuntu bwakkiriza nti Kristu yafa mu kifo kye nasasula omutango gw'ebibi bye, era nazuukira okuva mu bafu, omuntu oyo alokolebwa. Tewali kintu kyona muntu kyayinza kkola kufuna bulokozi. Tewali asobola kuba "mulungi ekimala" okusanyusa Katonda ku lulwe, kubanga ffena tuli bonoonyi.(Isaaya 53:6, 64:6-7). Eky’okubiri, Tewali kisigaddeyo kukolebwa kubanga Kristu omulimu gwona agukoze! Bweyali kumusaalaba, Yesu yagamba, "Kiwedde"(Yokaana 19:30).\nNga bwekiri nti tewalli kintu kyona omuntu kyayinza okukola okufuna obulokozi, omuntu bwateeka obwesige bwe mu mulimu gwa Kristu ku musaalaba, tewali kintu kyona omuntu kyayinza kukola okufiirwa obulokozi, kubanga omulimu Kristu yagumaliriza!. Tewali kintu kyona mu bulokozi kyesigamye kw'oyo afuna obulokozi. Yokaana 10:27-29 egamba, "Endiga zange ziwulira eddoboozi lyange, nange nzitegeera, era zingoberera; nange nziwa obulamu obutaggwaawo; so teziribula emirembe n'emirembe, so tewali alizisikula mu mukono gwange. Kitange eyazimpa ye mukulu okusinga bonna, so tewali ayinza okuzisikula mu mukono gwa Kitange."\nAbamu bayinza okulowooza, "Eeeh kino kirungi—bwe mala okulokoka, nsobola okukola byona byenjagala nesitafiirwa bulokozi" Naye obukolozi ssi ddembe gwe okukola nga bwoyagala. Obulokozi kwekuba ng'oteeredwa, ng'olina eddembe obutabeera muddu w’embeera eyekibi eyedda, era ng'olina edembe okunoonya enkolagana entufu ne Katonda. Eyo gyetwali abaddu ab’ekibi, kati tuli baddu ba Kristu (Abaruumi 6:15-22). Ng'abantu bakkiriza bakyali kunsi mu mibiri egyonona, bajja kuba nga balwana buli lunaku n'ekibi. Wabula Abakristaayo basobola okuwangula olutalo n'ekibi nga basoma era nga bateeka munkola ekigambo kya Katonda (Bayibuli) mu bulamu bwabwe, era nga bakulemberwa omwoyo mutukuvu— kwegamba okukakanira okulemberwa kw'omwoyo mutukuvu buli lunaku era ku lw'amanyi g'omwoyo mutukuvu, ngogondera ekigambo kya Katonda.\nNewankubadde enkola z'amadiini agenjawulo zilagira omuntu okukola ebintu ebimu oba obutakola ebintu ebimu, Obukristaayo bwo bwa kukkiriza nti Kristu Yafa ku Musalaba ng'omutango gw'ebibi byaffe era nazuukira. Ebanja ly'ekibi kyo lyasasulibwa dda era osobola okuba wamu ne Katonda. Osobola okuwangula embeera eye'kibi notambula wamu era nogonderra Katonda. Obwo bwe bukristaayo obwa Bayibuli obutuufu.


Bukedde Online - Bakansala temulwanyisa bassentebe bammwe - Bwanika\nEnguudo z'omu byalo zisigaddeko 'kikubamukono'\nOmwana gwe babba nga wa myezi 2 bamuzudde ...\nOkuva ku kkono Town Clerk w’e Nansana Hadijah Ssengendo, omubaka Wakayima Nsereko Musoke, ssentebe wa disitulikiti y’e Wakiso Matia Lwanga Bwanika ne Meeya Bakitte ng’alayizibwa.\nSSENTEBE wa disitulikiti y’e Wakiso, Matia Lwanga Bwanika alabudde bakansala okwewala okulwanyisa bassentebe b’amagombolola ne bameeya ba Munisipaali kuba kisobola okuzih− hamya enkulaakulana mu bitundu byabwe.\nBwanika yajjukizza bakansala nti, bwe baagenda mu kakiiko k’ebyokulonda buli omu yasaba ekifo ky’ayagala ng’abamu baasaba bwassentebe bw’amagombolola abalala bwameeya bwa Munisipaali ate n’abamu bwakansala nga teri nsonga lwaki bakansala bakwatirwa bakama baabwe obuggya ne batandika okubalwanyisa.\nOkwogera bino yabadde ku mukolo gw’okulayiza Meeya asoose owa munisipaali y’e Nansana, Regina Nakkazi Bakitte (DP) ne bakansala be 53. Omukolo gwetabiddwaako Meeya w’ekibuga kye Nteb, Vincent Kayanja, n’omubaka wa Pulezidenti e Wakiso Ying.\nIan Kyeyune. Bwanika yategeezezza bakansala ku munisipaali y’e Nansana nti obuyinza bwonna Meeya Bakitte y’abulina era n’abasaba okukwatagana naye obulungi okusobola okutuusa empeereza ennungi eri omuntu waabulijjo.\nMeeya Bakitte yeebazizza abalonzi olw’okumuyiira obululu era n’awera okukola emirimu eginaayamba okukulaakulanya ekibuga ky’e Nansana ng’atandikira kukuba enguudo kkoolaasi, okutumbula ebyenjigiriza, okubunyisa amazzi amayonjo, okuyoola kasasiro n’ebyobulamu\nAba Owino beetemyemu ku kubawa ekyapa


Bukedde Online - Kojja Kitonsa ennyimba z’abayimbi agula za mbiro?\nKojja Kitonsa ennyimba z’abayimbi agula za mbiro?\nAbabadde bannyooma gano amazina gammwe!\nEBYA Kojja Kitonsa (ku kkono) n’abayimbi abamuwandiikira ennyimba z’abayimbi be bibuzaabuza. Abavubuka bano okuli: Godfrey Katongole ne Lasson Kigozi aba Lasson Music bagamba nti babanja Kojja Kitonsa emitwalo 85 ez’ennyimba z’omuyimbi we Grace Khan okuli:\nNgule ne Wakiggala. Baagambye nti baategeeragana akakadde kamu ku nnyimba bbiri ng’olumu lwa mitwalo 30 ate olulala emitwalo 70 n’abawaako emitwalo 15 gyokka.\n“Omusajja oyo ayagala kwekyusa, olunaku lwe yatugamba okutuweerako bbalansi waffe lwayitako dda kyokka bwe tumukubira essimu tagikwata naye kati ye ssaawa naffe tumulageko era kati tumunoonya” obwedda bwe batyo bwe bawera.\nKyokka Kojja Kitonsa gwe twayogedde naye ku nsonga eno agamba nti bano abavubuka bagezaako kwonoona linnya lye kubanga ku ssente ze baategeeragana yabawaako emitwalo 85 ne basigala nga babanja emitwalo 15 z’alina okubawa nga bamaze okukola vidiyo z’ennyimba zino.\nKitonsa eyabadde n’endagaano ya ddiiru eno yagambye nti wadde abavubuka bano bagamba nti bamunoonya, naye abanoonya era agenda kubakuba mu mbuga z’amateeka abavunaane okumwonoonera erinnya lye.\n“Ye lwaki temwampise nga bazze awo kubanga awo wennyini we nabadde nnina okubakwatira. Batambudde ku mikutu gy’amawulire egyenjawulo nga bansalako ebigambo naye kirabika kati tugende mu mateeka tuttunke


Bukedde Online - Nsibambi alaze ebisoomoozezza Buganda ne Gavt.\nNsibambi alaze ebisoomoozezza Buganda ne Gavt.\nAmazzi amayonjo gagguse e Amudat: Abaayo bajaganya\nBawambye omusuubuzi ne bamutugira mu mmotoka\nGavumenti ya wakati yateesa okuteekawo Gavumenti z'ebitundu mu bitundu by'eggwanga byonna, kyokka obuzibu kiba tekinnaba kwanjulwa ne wabeerawo abaasomola ebyalimu ne bifulumira mu mawulire.\nHajji Hussein Kyanjo ne Betty Nambooze baakuma mu bantu omuliro nga babakunga okujeemera enfuga eyali ereetebwa naddala eky'okukuba akalulu ka Katikkiro wa Uganda.\nWadde nga Pulezidenti yalaga nti yali mwetegefu okusisinkana Kabaka boogere ku nsonga eno, kyokka eyali Katikkiro wa Buganda, Joseph Mulwanyammuli Ssemwogerere yasajjula embeera bwe yategeeza Obuganda ebikujjuko by'okujjukira amatikkira ga Kabaka ebyali bigenda okubeera e Bugerere byali bisaziddwaamu kuba embeera yali yaakukungubaga.\nGavumenti bwe yalaba ng'embeera esajjuka yasalawo okuttukiza enteeseganya za Federo era Museveni n'alonda Amama Mbabazi okukuliramu enteeseganya ku lwa Gavumenti.\nPulezidenti yaleeta ekirowoozo eky'okuteekawo enkiiko ebbiri e Mmengo okuli olw'Abataka n'olwa bannabyabufuzi. Kino Mmengo yakiwakanya nga bagamba nti lulina kubeera lumu. Abakulembeze b'enzikiriza okwali; Kalidinaali Emmanuel Wamala, Sheikh Rajab Kakooza ne Ssaabalabirizi Nkoyooyo baawagira Mmengo olwo ne gujabagira.\nGye byaggweera nga Mmengo egobye enfuga ya Regional Tier, wadde nga ku lulwe alaba nga yafiirwa nnyo okufuna obuyinza kwe yali ey'okuzimbira.\n2 OKUKYUSAA ETTEEKA LY'ETTAKA\nGavumenti yayagala okuleeta ennongoosereza mu tteeka ly'ettaka erya The Land (amendment) Act 2010 okusobola okulwanyisa okusengula abasenze okwali kuyitiridde.\nTewali musenze yali ajja kuddamu kusengulwa okuggyako ng'ekiragiro kiyisiddwa Kkooti Enkulu. Kyali kigenda kwetaagisa Gavumenti okutondawo ensawo egenda okuyamba abeebibanja okwegula.\nMmengo kino yakiwakanya nnyo ne batuuka n'okugamba nti ennongoosereza zaali zireeteddwa kubbirako ttaka lya Buganda.\nBuganda yagaanira ddala ennongoosereza zonna era n'eteekawo akakiiko akakulirwa Betty Nambooze katalaage ebitundu bya Buganda nga basomesa abantu.\nEyali Ssaabawolereza wa Buganda, Apollo Makubuya yabaga ekiwandiiko omwali ensonga kkumi ng'awakanya ebbago ly'etteeka. Gavumenti mu kwetaasa nayo yalagira omumyuka wa Ssaabawolereza Fred Ruhindi okwanukula Makubuya mu bwangu.\nEbbaluwa yategeeza Pulezidenti ng'Obuganda bwe butali bumativu n'olulimi olwali lukozesebwa abakungu ba Gavumenti nga boogera ku Mmengo.\nEky'okulumiriza Kabaka nga bwe yali yeenyigidde mu byobufuzi ebyawula olw'okuwakanya etteeka ly'ettaka kyalagibwa nti baali bamulanga bwereere kuba Obwabakaba buzimbirwa ku ttaka era kye kimuyisa Ssaabataka.\nEtteeka Mmengo yalaga nti lyali ligendereddwaamu okuggyawo ettaka lya mayiro n'okwongera okusengula abantu era bangi baali baakufuuka mmomboze mu nsi yaabwe.\nPulezidenti bwe yali asisinkanye olukiiko lw'akabondo ka babaka abava mu Buganda nga September 10, 2009 mu maka ag'Obwapulezidenti e Ntebe, yategeeza nti Kabaka okuvaayo n'awakanya etteeka ly'ettaka mu lujjudde yali amenye Konsitityusoni.\nYategeeza nti Kabaka yali agaanye okumusisinkana wadde okukwata amasimu g'amukubira.\nYalumiriza ne leediyo ya CBS nga bwe yali etandise okwawula mu bantu ng'eriko beerumiriza okubeera abennyindo empaanvu. Yawera nti Gavumenti ensonga eno yali tegenda kugikwata mu ngeri yaakusaaga.\nNga July 18, 2008, poliisi yakwata baminisita ba Kabaka okwali; Charles Peter Mayiga ne Medard Lubega Sseggona n'omukungu Betty Nambooze.\nEyali omubaka wa Butambala, Hajji Ibrahim Lubega Kaddunabbi yakunga ababaka ne babaga ekiwandiiko ekyasaba Palamenti n'etuula mu ngeri eyenjawulo okuteesa ku nsonga eno.\nKyokka ekyamumalako enviiri kwe kubuuza eyali omuwaabi wa Gavumenti, Richard Buteera n'amugamba nti abakwate baali bagenda kuggulwako omusango gwa ‘sedition' ogw'okwogera ebigambo ebisobola okutabangula embeera. Kyokka Kkooti omusango yagugoba nti tegukyaliyo mu mateeka.\n6 ETTEEKA LY'OKULABIRIRA ABAFUZI B'ENSIKIRANO\nEkiteeso ky'okulabirira abafuzi be nsikirano nga babasaasaanyizaako obukadde 600 okwali obukadde obutaano buli mwezi, okuweerera abaana baabwe basatu, eby'okwerinda byabwe n'okulabirira embiri kyayogeza abantu ebikankana.\nAbataka abamu nga Gideon Kisitu owe Bulemeezi yatuuka n'okugamba nti Obote yakozesa mmundu okuggyawo Obwakabaka ne Gavumenti esazeewo kweyambisa kakodyo kalala.\nWadde ng'etteeka lyamala ne liyita, kyokka abaaliwagira baavumirirwa nnyo era Kabaka yagaanira ddala okufuna obukadde obutaano ne gye buli eno.\nNga October 6, 2008 Gavumenti yategeeza nga bwe yali egaanye Kabaka okugenda e Nakasongola ku mukolo gwa Bulungibwansi ng'egamba nti embeera y'ebyokwerinda yali tesobozesa mikolo kubeerawo.\nWaayita mbale Mmengo n'erangirira nga Kabaka bwe yali agenda e Bugerere. Katikkiro J.B Walusimbi yali agenda e Bugerere okulaba entegeka ne bamugaanira ku lutindo lwa Sezibwa.\nEkyaddirira kwali kwekalakaasa mu bitundu bya Buganda ebyenjawulo okwali n'okwokya poliisi ye Nateete, abantu 27 battibwa, emmotoka 21 ne zoonoonebwa. Ekyataasa embeera ye Katikkiro okulangirira nti Kabaka yali takyagenze Bugerere.\nHajji Hussein Kyanjo eyali omubaka wa Makindye West yakunga Abaganda bawagire enteekateeka y'okwawula Buganda ku Uganda eyawamu.\nWadde nga poliisi yayita Kyanjo ku kitebe kya poliisi abitebye, kyokka eyali omumyuka wa Katikkiro Yusuf Nsubuga Nsambu n'avaayo n'awagira ebigambo bya Kyanjo nga bw'agamba nti baayingira obufumbo mu mirembe, kyokka mu kiseera kino ng'okwagalana\nOlutalo lwa Pastor Ssennyonga ne Br Ronnie lusajjuse\nObutakkaanya wakati wa nnamwandu wa Ak47 ne ba Mayanja bweyongedde